AN COIMISIÚN EORPACH An Bhruiséil,25.5.2016 COM(2016) 283 final 2016/0148(COD) Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE maidir le comhar idir na húdaráis náisiúnta atá freagrach as dlíthe cosanta tomhaltóirí a chur i bhfeidhm (Téacs atá ábhartha maidir le LEE) {SWD(2016) 164 final}

{SWD(2016) 165 final}



MEABHRÁN MÍNIÚCHÁIN Le hAirteagal 21a de Rialachán 2006/2004 maidir le comhar idir na húdaráis náisiúnta atá freagrach as dlíthe cosanta tomhaltóirí a fhorfheidhmiú (an Rialachán maidir le comhar ar mhaithe le cosaint tomhaltóirí, dá ngairfear an Rialachán maidir le CCT feasta) foráiltear go ndéanfaidh an Coimisiún measúnú ar éifeachtacht agus ar shásraí oibríochtúla an Rialacháin mar aon le dianscrúdú i dtaobh an bhféadfaí dlíthe breise lena gcosnaítear leasanna tomhaltóirí a áireamh in Iarscríbhinn an Rialacháin. De réir an mheasúnaithe seo, déanfaidh an Coimisiún, nuair is iomchuí, togra reachtach chun an Rialachán a athrú. Ar dtús, in 2012, chríochnaigh an Coimisiún meastóireacht sheachtrach ar fheidhmiú an Rialachán maidir le CCT. Ina dhiaidh sin, reáchtáladh comhairliúchán poiblí (20132014), Cruinniú Mullaigh na dTomhaltóirí 2013, dhá thuarascáil dhébhliantúla in 2009 agus 2012 agus Tuarascáil ón gCoimisiún in 2014 maidir le feidhmiú an Rialacháin maidir le CCT. Cuireadh measúnú tionchair i gcrích in 2015 chun measúnú a dhéanamh ar an ngá le togra reachtach. Ina theannta sin, sholáthair an Coimisiún staidéar dlí agus geilleagair chun tacú le meastóireacht ar an Rialachán maidir le CCT. Ba é deireadh 2014 an spriocdháta a bhí leis an athbhreithniú i dtús ama, cuireadh siar é chun tosaíochtaí polaitiúla an Choimisiúin reatha a chur san áireamh. Fógraíodh sa Straitéis maidir leis an Margadh Aonair Digiteach a ghlac an Coimisiún an 6 Bealtaine 2015 go ndéanfadh an Coimisiún togra a thíolacadh chun athbhreithniú a dhéanamh ar an Rialachán maidir le CCT chun sásraí comhair níos éifeachtúla a fhorbairt i measc na núdarás náisiúnta atá i gceannas ar fhorfheidhmiú reachtaíocht an Aontais maidir le tomhaltóirí. Cuireadh in iúl an athuair sa Straitéis maidir leis an Margadh Aonair a ghlac an Coimisiún an 28 Deireadh Fómhair 2015 go ndéanfadh an Coimisiún forfheidhmiú dhlí tomhaltais an Aontais ag údaráis náisiúnta a fheabhsú trí bhíthin leasú ar an Rialachán maidir le CCT. Sa tuarascáil ón gCoimisiún faoi Airteagal 21a den Rialachán maidir le CCT, ina gcuirtear san áireamh an tuarascáil ar an measúnú tionchair a cuireadh i gcrích in 2015, cuirtear i láthair torthaí an mheasúnaithe maidir le héifeachtacht agus sásraí oibríochtúla an Rialacháin maidir le CCT. Baintear de thátal as gur gá an Rialachán atá ann faoi láthair a athrú chun aghaidh a thabhairt ar dhúshláin an gheilleagair dhigitigh agus ar fhorbairt na trádála miondíola trasteorann san Aontas. Glactar Tuarascáil seo an Choimisiúin in éineacht leis an togra le haghaidh Rialachán ón gCoimisiún a thiocfaidh in áit an Rialacháin maidir le CCT atá ann faoi láthair. Is cuid de Chlár Oibre an Choimisiúin do 2016 an togra seo le haghaidh Rialachán nuachóirithe, agus tá sé bunaithe ar an taithí atá ag an nGréasán um CCT i réimse an chomhair i gcúrsaí forfheidhmiúcháin ó bhí 2007 ann. Leagtar amach sa mheabhrán míniúcháin seo na cúiseanna leis an togra agus dírítear ar na príomhghnéithe a bhaineann leis, go háirithe na hionstraimí nua comhair atá beartaithe. 1.COMHTHÉACS AN TOGRA 1.1.Comhthéacs beartais: an gá le sásra foirmiúil maidir le comhar forfheidhmiúcháin trasteorann Déantar an creat comhair idir na húdaráis náisiúnta san Aontas a chomhchuibhiú faoin Rialachán maidir le CCT sa chaoi gur féidir leo fairsinge iomlán an Mhargaidh Aonair a chumhdach lena gcuid gníomhaíochtaí forfheidhmiúcháin. Is é príomhchuspóir an Rialacháin maidir le CPC deimhneacht dhlíthiúil a áirithiú sa Mhargadh Aonair trí fhorfheidhmiú comhleanúnach a dhéanamh ar phríomhreachtaíocht tomhaltais an Aontais atá liostaithe san Iarscríbhinn a ghabhann leis. I gcomhthéacs trasteorann, ní leor na socruithe náisiúnta atá ann cheana maidir le forfheidhmiú dhlíthe tomhaltais an Aontais. Ar an ábhar sin, tá sé ríthábhachtach go mbeidh comhar forfheidhmiúcháin trasteorann éifeachtach ann idir údaráis phoiblí ar fud an Aontais chun cosc a chur ar thrádálaithe neamhchomhlíontacha teacht i dtír ar bhearnaí, mar aon le teorainneacha críche agus teorainneacha eile ar chumas forfheidhmiúcháin gach Ballstáit. Déantar sin faoi láthair trí shásra foláireamh agus trí shásra cúnaimh fhrithpháirtigh, sásraí a gcomhlánaítear le sraith íoschumhachtaí ar gá a bheith ag údaráis náisiúnta le go mbeidh comhar éifeachtúil trasteorann ann atá fónta ó thaobh dlí. Tá sásra ann freisin a úsáidtear chun dul i ngleic le míchleachtais a bhaineann le níos mó ná dhá thír, trína dtugann Ballstáit, le cúnamh ón gCoimisiún, aghaidh le chéile ar shaincheisteanna a bhfuil comhleas acu iontu 1.2.Meastóireacht ar fheidhmiú an Rialacháin maidir le CCT In 2012, d'fhostaigh an Coimisiún conraitheoir chun meastóireacht a dhéanamh ar an Rialachán maidir le CCT inar tugadh le fios go ndearna an Rialachán sin tairbhe do na húdaráis inniúla, do thomhaltóirí agus do thrádálaithe agus inar deimhníodh oiriúnacht agus ábharthacht a chuspóirí. Tugadh le fios inti freisin nár baineadh na cuspóirí sin amach go hiomlán agus nár baineadh leas iomlán as an Rialachán. Is iad seo a leanas príomhthorthaí na meastóireachta: Raon Feidhme an Rialacháin maidir le CCT: moladh sa tuarascáil mheastóireachta go ndéanfaí iniúchadh ar an ngá le hIarscríbhinn an Rialacháin maidir le CCT a thabhairt cothrom le dáta chun comhsheasmhacht a áirithiú idir an reachtaíocht earnálach agus an reachtaíocht chothrománach atá liostaithe san Iarscríbhinn faoi láthair, go háirithe in earnáil an iompair agus earnáil na seirbhísí airgeadais. Srianta a eascraíonn as difríochtaí idir dlíthe nós imeachta náisiúnta agus idir cumhachtaí forfheidhmiúcháin náisiúnta: moladh sa tuarascáil mheastóireachta go ndéanfaí iniúchadh ar na roghanna a bheadh ann go náireofaí íoschaighdeáin nós imeachta sa Rialachán maidir le CCT agus go leathnófaí na híoschumhachtaí imscrúdúcháin agus forfheidhmiúcháin atá ag na húdaráis um CCT chun roinnt deacrachtaí maidir le héifeachtúlacht an chomhair a shárú. Feidhmiú an Ghréasáin um CCT agus comhghníomhaíochtaí, agus ról an Choimisiúin agus gníomhaithe eile: léiríodh sa tuarascáil mheastóireachta nach rachfaí i ngleic go hiomlán le sáruithe forleathana a tharlaíonn go comhuaineach i roinnt Ballstát faoin Rialachán maidir le CCT atá ann faoi láthair. Aithníodh sa tuarascáil an gá atá le treoir bhreise a chur ar fáil don Ghréasán um CCT maidir leis an gcaoi a ndéantar comhghníomhaíochtaí forfheidhmiúcháin a úsáid agus a chomhordú, lena náirítear soiléiriú a dhéanamh ar ról an Choimisiúin sna gníomhaíochtaí sin. 1.3.Forais agus cuspóirí an togra Treisíodh leis an Rialachán maidir le CCT forfheidhmiú na ndlíthe tomhaltais ar fud an Aontais Eorpaigh. Maireann leibhéal ard neamhchomhlíontachta, áfach, i gcás rialacha lárnacha tomhaltais an Aontais sna príomh-mhargaí tomhaltais. Sa chreat atá ann cheana ní dhéantar foráil maidir leis na dlíthe sin a fhorfheidhmiú ar bhealach láidir agus cothrom ar fud an Aontais, rud atá riachtanach má táthar le Margadh Aonair Digiteach dinimiciúil a chur chun cinn. Leibhéal ard neamhchomhlíontachta le rialacha lárnacha tomhaltais an Aontais Is léir ar an ráta reatha neamhchomhlíontachta i measc gnólachtaí maidir le acquis tomhaltais an Aontais nach bhfuil an forfheidhmiú is fearr á dhéanamh ar na dlíthe sin. Léiríonn an scagadh comhordaithe a rinne údaráis um CCT ó 2007 ar ghréasáin r-thráchtála ar líne ("scuabadh") gur idir 32 % agus 69 % atá na rátaí neamhchomhlíontachta le bunrialacha tomhaltais sna margaí a seiceáladh. Tagann na torthaí sin leis na sonraí ó na Lárionaid Eorpacha do Thomhaltóirí: baineann dhá thrian de na 37,000 gearán aonair a tháinig chucu in 2014 le ceannacháin trasteorann ar líne. Anuas air sin, léiríonn meastachán coimeádach bunaithe ar shampla ionadaíoch de chúig earnáil ar líne (éadaí, earraí leictreonacha, áineas, creidmheas tomhaltóirí agus taisteal láneagraithe) nár chloígh 37 % de r-thráchtáil san Aontas Eorpach le dlí tomhaltais an Aontais in 2014. Leanann de sin go ndéantar díobháil a mheastar a bheith thart ar EUR 770 milliún in aghaidh na bliana do thomhaltóirí agus iad i mbun siopadóireacht ar líne ar bhonn trasteorann gan ach na hearnálacha a ndearnadh suirbhé orthu a lua. Ar an ábhar sin, teastaíonn togra reachtach má táthar le haghaidh a thabhairt ar na heasnaimh atá aitheanta sa Rialachán maidir le CCT. Is é aidhm ghinearálta an togra sásraí um CCT a fhorbairt atá nua-aimseartha, éifeachtúil agus éifeachtach, sásraí a laghdóidh an díobháil do thomhaltóirí de dheasca sáruithe trasteorann agus sáruithe forleathana ar dhlí tomhaltais an Aontais. Áirítear leis sin cásanna a laghdú go háirithe nuair nach dtugtar faoi deara sáruithe trasteorann tromchúiseacha nó sáruithe forleathana tromchúiseacha tríd an gcreat um CCT nó nuair nach dtugtar aghaidh ar bhealach leordhóthanach orthu agus féachaint chuige go mbaineann na húdaráis cosanta tomhaltóirí spriocanna mar an gcéanna amach i gcás na míchleachtais chéanna.

1.4.Comhsheasmhacht leis na forálacha beartais atá ann cheana sa réimse beartais Molann an Coimisiún nuachóiriú a dhéanamh ar an Rialachán maidir le CCT atá ann faoi láthair, trí chur leis an leibhéal comhchuibhithe, chun go bhféadfaí dul i ngleic leis na saincheisteanna thuasluaite agus chun go neartófaí forfheidhmiú trasteorann dhlíthe tomhaltais an Aontais sa Mhargadh Aonair. Sa togra déantar forbairt bhreise ar phrionsabail an Rialacháin maidir le CCT atá ann cheana i réimsí ar gá a neartú de bharr go bhfuil méadú ag teacht ar raon agus ar scála na sáruithe sa Mhargadh Aonair agus go háirithe sa chuid ar líne de. Ar cheann de na réimsí sin tá an comhar chun aghaidh a thabhairt ar sháruithe forleathana. Mar aon le hionstraimí eile, moltar nós imeachta comhchoiteann ar leibhéal an Aontais chun dul i ngleic le sáruithe tromchúiseacha díobhálacha a bhaineann le 3/4 de na Ballstáit ar a laghad agus a chuimsíonn ar a laghad 3/4 de dhaonra an Aontais. Moltar go ndéanfaidh an Coimisiún cinneadh maidir leis an nós imeachta comhchoiteann a sheoladh agus go mbeidh ról éigeantach comhordúcháin aige sa nós imeachta sin. Beidh sé éigeantach do na Ballstáit lena mbaineann páirt a ghlacadh sa chomhghníomhaíocht seo. Is céim mhór chun cinn iad na huirlisí i gcomhar forfheidhmiúcháin maidir le freagairt atá éifeachtach, éifeachtúil agus comhréireach ar sháruithe forleathana a bhfuil gné Aontais ag baint leo agus a dhéanann díobháil shuntasach do thomhaltóirí agus don Mhargadh Aonair. De bharr go moltar iliomad athruithe, beartaíonn an Coimisiún, i gcomhréir leis na prionsabail i dtaca le rialáil níos fearr, Rialachán nua lena ndéanfar comhdhlúthú ar na leasuithe a chur in áit an Rialacháin maidir le CCT atá ann cheana. 1.5.Comhsheasmhacht le beartais eile de chuid an Aontais Ina theannta sin, tá an togra go hiomlán comhsheasmhach agus comhoiriúnach le beartais an Aontais atá ann cheana, beartais in earnáil an iompair san áireamh, ina ndéanann reachtaíocht a bhaineann go sonrach le cearta paisinéirí foráil maidir le rialacha chun tomhaltóir a chúiteamh. Cuireann sé leis na socruithe comhair (malartuithe faisnéise i measc na núdarás) atá ar fáil sna hionstraimí earnála atá cumhdaithe ag an Rialachán maidir le CCT. Ní dhéanann an togra dúbláil ar rialacha earnála atá ann cheana i reachtaíocht an Aontais. Cuirfear na rialacha atá ann cheana i bhfeidhm maidir le cúiteamh do thomhaltóirí sna hearnálacha lena mbaineann i gcomhthéacs an CCT freisin, go háirithe chun méid an chúitimh a ríomh (m.sh. i gcás iompar paisinéirí d'aer). Cuireann an togra leis na rialacha seo trí fhoráil a dhéanamh maidir le cumhachtaí agus nósanna imeachta comhair chun déileáil le sáruithe laistigh den Aontas agus sáruithe forleathana. Tá an Rialachán comhsheasmhach leis na sásraí comhair trasteorann faoin Treoir maidir le Cuntais Íocaíochta agus faoin Treoir maidir le Creidmheas Morgáiste, a bhfuil na forálacha cumhdaithe ag an Rialachán maidir le CCT. I bhfianaise na sásraí comhair maidir le sáruithe laistigh den Aontas atá ann cheana faoi na treoracha sin, ní bheidh feidhm ag Caibidil III (an sásra um chúnamh frithpháirteach) i gcás sáruithe ar na treoracha sin laistigh den Aontas. Beidh feidhm iomlán ag Caibidil IV i gcás sáruithe forleathana ar na treoracha sin. Chun comhleanúnachas a áirithiú i réimse na seirbhísí airgeadais, ba cheart an tÚdarás Baincéireachta Eorpach a chur ar an eolas maidir leis na gníomhaíochtaí comhordaithe agus comhchoiteanna faoi ranna I agus II de Chaibidil IV sa mhéid go mbaineann siad le sáruithe ar an dá threoir (ról breathnóra). 2.BUNÚS DLÍ, COIMHDEACHT AGUS COMHRÉIREACHT 2.1.Bunús Dlí Mar is amhlaidh i gcás an Rialacháin maidir le CCT atá ann faoi láthair, is é Airteagal 114 den Chonradh ar Fheidhmiú an Aontais Eorpaigh (CFAE) bunús dlí an togra. Is é is aidhm don togra deireadh a chur le saobhadh ar iomaíocht agus fáil réidh le bacainní roimh an Margadh Inmheánach (Airteagal 26 CFAE) agus féachtar le héifeachtacht agus éifeachtúlacht an chórais forfheidhmiúcháin trasteorann i dtaca le reachtaíocht maidir le tomhaltóirí a chaomhnú agus a mhéadú. 2.2.Coimhdeacht Tá cosaint an tomhaltóra ar cheann de na hinniúlachtaí a roinntear idir an tAontas agus na Ballstáit. De réir Airteagal 169 CFAE, rannchuideoidh an tAontas, inter alia, le leasanna eacnamaíocha na dtomhaltóirí a chosaint mar aon lena gceart chun faisnéise agus oideachais a chur chun cinn ar mhaithe lena leasanna a choimirciú. I ngeall nach bac do theicneolaíochtaí digiteacha teorainneacha náisiúnta cruthaítear dúshláin d'údaráis phoiblí maidir le forfheidhmiú chearta tomhaltóra an Aontais, údaráis a mbíonn a ngníomhaíochtaí faoi chuing a dteorainneacha dlínsiúla náisiúnta. Ós a choinne sin, cuireann trádálaithe ar líne a samhlacha gnó agus a gcleachtais ghnó chun feidhme ar fud an Aontais, agus go deimhin féin go domhanda, beag beann ar theorainneacha. Ar an ábhar sin, chun go náiritheofaí forfheidhmiú comhsheasmhach dlíthe tomhaltais ar fud an Aontais agus chun go rachfaí i ngleic go héifeachtach le sáruithe, a chuimsíonn roinnt Ballstát, ar reachtaíocht cosanta tomhaltóirí an Aontais, ní mór forálacha comhchuibhithe a chur ar fáil chun gníomhaíochtaí forfheidhmiúcháin a chomhordú. In éagmais creat comhair ón Aontas, bheadh ar na Ballstáit dul i dtuilleamaí líon mór comhaontuithe déthaobhacha, sin nó dul i dtuilleamaí malartuithe breithiúnacha nó consalacha fianaise agus doiciméad, malartuithe a bheadh fada agus achrannach. Chomh maith leis sin, ní bheadh cinntí i gcoinne trádálaí atá lonnaithe i mBallstát eile i gcónaí infhorfheidhmithe. I ngeall air sin, bheadh forfheidhmiú an dlí i gcásanna trasteorann fadálach agus, go minic, mí-éifeachtúil agus chuirfí moill mhór ar chúrsaí agus bheadh bearnaí i bhforfheidhmiú an dlí i gceist. Lena chois sin, d'fhéadfadh córas mar sin spreagadh a thabhairt do thrádálaithe athlonnú laistigh den Aontas chun nach mbeadh orthu cloí le cinntí forfheidhmiúcháin a rinneadh i mBallstát amháin. Dá réir sin, dhéanfaí an cothrom iomaíochta a shaobhadh sa Mhargadh Aonair agus thiocfadh laghdú ar mhuinín tomhaltóirí as idirbhearta trasteorann. Baineann a bhfuil de bhearta sa togra seo le cásanna trasteorann nó le sáruithe forleathana a dhéantar i mBallstáit éagsúla. Ní féidir gnéithe trasteorann de dhlí tomhaltais an Aontais a ghnóthú go leordhóthanach le gníomhartha aonair na mBallstát. Ní féidir leis na Ballstáit, ag gníomhú dóibh ina naonar, comhar agus comhordú éifeachtúil a áirithiú i dtaca lena ngníomhaíochtaí forfheidhmiúcháin. Ní mór comhleanúnachas na dtorthaí forfheidhmiúcháin a áirithiú, go háirithe in ábhair a bhaineann le roinnt Ballstát nó leis an Aontas ar fad; is ar dhlí an Aontais maidir le cosaint tomhaltóirí atá na bearta seo bunaithe, ina bhfuil forálacha maidir le comhchuibhiú uasta den chuid is mó. Ar an ábhar sin, go háirithe i gcás na saincheisteanna sin a bhfuil tionchar acu ar fud an Aontais (sáruithe forleathana a bhfuil gné Aontais ag baint leo, áit a bhfuil tionchar ag an sárú ar21 Bhallstát ar a laghad), is é an Coimisiún Eorpach is fearr a ghlacfadh an ról comhordúcháin chuige féin i ngeall ar scála agus raon na faidhbe, agus toisc gur gá comhordú a dhéanamh ar mhórchuid údarás agus toradh comhsheasmhach a áirithiú do thomhaltóirí agus do thrádálaithe. I ndáil leis sin, dá ndéanfaí gníomhaíocht ar leibhéal an Aontais (seachas gníomhaíochtaí a dhéanfadh na Ballstáit ar a gconlán féin) ba thairbhí an mhaise é i dtaca le héifeachtacht agus éifeachtúlacht a fheabhsú don uile ghníomhaí lena mbaineann. Ag an am céanna, i gcás na sáruithe forleathana nach mbaineann an tairseach amach chun go luafaí go bhfuil gné Aontais acu, beartaítear leis an togra, i gcomhréir le gnéithe coimhdeachta, go ndéanfaidh na Ballstáit go príomha comhordú ar bhearta comhordaithe den sórt sin. Is ar bhonn roghnach a bheadh an Coimisiún rannpháirteach mar chomhordaitheoir ar ghníomhaíochtaí den sórt sin, nuair is iomchuí, i bhfianaise scála agus raon na sáruithe. Chomh maith leis sin, fearacht an Rialacháin maidir le CCT atá ann faoi láthair, cumhdaítear sa togra sáruithe laistigh den Aontas agus ar bhonn nua, cumhdaítear freisin sáruithe forleathana, sé sin sáruithe a bhfuil gnéithe comónta ag baint leo agus a tharlaíonn i roinnt Ballstát nó sna Ballstáit uile. Ní chumhdaítear sáruithe intíre, a tharlaíonn laistigh d'aon Bhallstát amháin, sa togra. Tá comhchuibhiú chumhachtaí na núdarás inniúil a eascróidh ón Rialachán seo teoranta do sháruithe laistigh den Aontas agus sáruithe forleathana, sáruithe nach féidir feidhm a bhaint as na cumhachtaí atá ar fáil d'údaráis phoiblí sa dlí náisiúnta ina leith de bharr go bhfuil úsáid na gcumhachtaí sin teoranta den chuid is mó do chúrsaí intíre amháin. Ní féidir le gach Ballstát aonair na híoschumhachtaí atá beartaithe maidir le comhar i gcomhthéacs trasteorann a thabhairt isteach de bharr nach gceadódh na teorainneacha dlínsiúla a núsáid thar theorainneacha náisiúnta, i gcásanna a bhaineann le tomhaltóirí i mBallstáit eile. Ar an ábhar sin, ní féidir, mar shampla, fianaise a bailíodh trí na cumhachtaí atá ar fáil go náisiúnta a úsáid i mBallstát eile de bharr nach fianaise a fuarthas go dleathach sa Bhallstát sin a bheadh san fhianaise sin. Sin an fáth gur gá go neascróidh na híoschumhachtaí a úsáidfear sa chomhthéacs trasteorann as ionstraim ar leibhéal an Aontais a sháraíonn srianta dlínsiúla náisiúnta. Tá srianta dlínsiúla ar ghníomhaíochtaí forfheidhmiúcháin na mBallstát aonair aitheanta cheana féin in aithrisí 2, 5, 6, 7 agus 18 den Rialachán maidir le CCT atá ann faoi láthair. 2.3.Comhréireacht

Ní dhéanann an togra difear d'inniúlachtaí na mBallstát maidir le forfheidhmiú. B'fhéidir go mbeidh ar roinnt Ballstát a ndlíthe nós imeachta náisiúnta a oiriúnú áfach chun go náiritheofaí gur féidir lena núdaráis um CCT úsáid éifeachtach a bhaint as na híoschumhachtaí nuashonraithe sa chomhthéacs trasteorann, chun dul i gcomhar lena chéile agus dul i ngleic le sáruithe laistigh den Aontas agus le sáruithe forleathana. Foráiltear leis an togra, fearacht an Rialacháin maidir le CCT atá ann faoi láthair, sraith chomhchoiteann íoschumhachtaí do na húdaráis inniúla uile sna Ballstáit i gcomhthéacs na sáruithe laistigh den Aontas agus na sáruithe forleathana. Tá an leibhéal de chomhchuibhiú atá roghnaithe de dhíth chun comhar rianúil agus malartuithe fianaise idir údaráis inniúla a bhaint amach agus chun cúrsaí mar atá siad faoi láthair a chur ina gceart i gcás nach féidir codanna áirithe de acquis tomhaltais an Aontais a fhorfheidhmiú go comhsheasmhach agus go comhleanúnach sa Mhargadh Aonair de bharr nach bhfuil na cumhachtaí is gá ag na húdaráis inniúla i roinnt Ballstát chun sáruithe den sórt sin a imscrúdú agus a stadadh. Ní théann an togra thar a bhfuil riachtanach áfach chun an cuspóir sin a bhaint amach. De bharr an togra, cuirfear feabhas ar an gcomhar forfheidhmiúcháin ach san am céanna ní leagfar ualach míréireach ná iomarcach ar údaráis na mBallstát. 2.4.An rogha ionstraime Fearacht an Rialacháin maidir le CCT atá ann faoi láthair, Rialachán is ea an taon ionstraim oiriúnach chun na cuspóirí thuasluaite a bhaint amach. Ní bhainfeadh Treoir ná CreatTreoir na cuspóirí amach óir i ndiaidh a trasuite bheadh teorainneacha dlínsiúla ann, agus bheadh coinbhleachtaí dlínsiúla fós ann dá bharr. 3.TORTHAÍ NA gCOMHAIRLIÚCHÁN LEIS NA GEALLSEALBHÓIRÍ, AN MHEASÚNAITHE TIONCHAIR AGUS NA TUARASCÁLA MEASÚNAITHE MAIDIR LE CCT 3.1.Comhairliúcháin leis na geallsealbhóirí Idir Deireadh Fómhair 2013 agus Feabhra 2014 d'eagraigh an Coimisiún comhairliúchán poiblí ar an ngréasán maidir le hathchóiriú a d'fhéadfaí a dhéanamh ar an Rialachán maidir le CCT. Iarradh ar gheallsealbhóirí a dtuairimí a thabhairt faoin mbealach ina bhféadfaí feidhmiú agus éifeachtúlacht an Rialacháin maidir le CCT a fheabhsú, ag díriú ar thrí réimse: (i) modhanna chun treochtaí margaidh agus sáruithe a shainaithint; (ii) an gá atá le cumhachtaí breise ó thaobh comhair agus le comhchaighdeáin nós imeachta do na húdaráis forfheidhmiúcháin; agus (iii) i bhfianaise go bhfuil srian ar na buiséid phoiblí, cé acu an gcabhródh forfheidhmiúchán comhordaithe ag leibhéal an Aontais chun dul i ngleic ar bhealach níos éifeachtaí le sáruithe forleathana ar dhlíthe tomhaltais an Aontais, sáruithe a dhéanann díobháil do thomhaltóirí agus do thrádálaithe ar fud na hEorpa, agus conas a chabhródh sé sin. Fuarthas 222 fhreagairt san iomlán a bhí ionadaíoch go leordhóthanach ar iomlán na ngeallsealbhóirí a bhfuil baint dhíreach ag an athbhreithniú ar an Rialachán maidir le CCT leo. Thug na geallsealbhóirí ar fad (údaráis phoiblí, comhlachais tomhaltóirí, Lárionaid Eorpacha do Thomhaltóirí, gnólachtaí agus tomhaltóirí aonair) tacaíocht mhaith do phrionsabal na níoschumhachtaí breise, go háirithe na cumhachtaí maidir le ceannach tástála a dhéanamh chun críocha imscrúdaithe; cumhacht shainráite (faoi choinníollacha sainithe) chun trádálaithe atá i mbun sáruithe a ainmniú; an chumhacht íocaíochtaí pionóis a iarraidh chun gnóthachain a fuarthas go haindleathach a aisghabháil; agus an chumhacht bearta eatramhacha a cheangal, fad agus a bhfuiltear ag feitheamh ar imeachtaí iomlána a chur i gcrích. Bhí leibhéal tacaíochta do phrionsabal na gcumhachtaí sin os cionn 50 % i measc gach grúpa geallsealbhóirí.. Maidir le sásamh do thomhaltóirí ba iad údaráis ón nGearmáin, ón Ostair agus ón Ríocht Aontaithe na húdaráis is mó a thacaigh leis na bearta seo. Bhí drogall ar chuid eile de na Ballstáit (tíortha in Oirthear na hEorpa, an Iodáil, Éire agus an Lucsamburg) de bharr gur údar imní dóibh an costas mór a tharraingeodh bearta den sórt sin ar na húdaráis, agus bhí údaráis eile neodrach ina seasamh. Ba lú an tacaíocht a thug na comhlachais gnó don bheart sin chomh maith. A mhalairt ar fad a bhí fíor i gcás na neagraíochtaí tomhaltóirí a thug tacaíocht láidir don bheart sin (bhí na 34 fhreagróir sa chomhairliúchán poiblí ar fad d'aon ghuth i bhfabhar an bhirt). I dtaca le caighdeáin chun sáruithe laistigh den Rialachán maidir le CCT a láimhseáil, thacaigh 88 % de na freagróirí leis an bhféidearthacht go dtabharfaí isteach comhchritéir/comhchaighdeáin nós imeachta ionas go bhféadfaí fáil réidh leis na difríochtaí atá ann faoi láthair sna rialacha náisiúnta nós imeachta a réiteach. I measc na réimsí ar measadh go raibh tabhairt isteach caighdeán fíorábhartha agus ar thacaigh breis agus 55 % leo, áirítear iad seo a leanas: foilsiú na gcinntí forfheidhmiúcháin; rochtain ar dhoiciméid; bailiú fianaise; imscrúdú ar shuíomhanna gréasáin; agus glacadh le torthaí imscrúdaithe údaráis comhpháirtíochta. D'admhaigh na freagróirí ar fad nach mór (thug 190 freagra ar an gceist) gur theastaigh gníomhaíocht shonrach chun dul i ngleic le sáruithe forleathana. Bheadh spéis ag níos mó ná leath d'údaráis forfheidhmiúcháin i nós imeachta aonair ar leibhéal an Aontais chun dul i ngleic le sáruithe den sórt sin; glacann údaráis eile leis gur gá comhordú níos fearr má táthar chun dul i ngleic le sáruithe den sórt sin ar bhealach éifeachtach. Tacaíonn eagraíochtaí gnó le forbairt a dhéanamh ar chomhordú ar fhorfheidhmiúchán ag leibhéal an Aontais toisc go bhfeiceann siad go soiléir na buntáistí a bhaineann le hionad ilfhreastail agus rialacha aonfhoirmeacha dá ngnó. Chomh maith leis sin, tacaíonn eagraíochtaí tomhaltóirí go láidir leis an nós imeachta maidir le comhar forfheidhmiúcháin ar leibhéal an Aontais. Thacaigh na húdaráis forfheidhmiúcháin ar fad, geall leis, leis an bhfeabhas ar an sásra faireachais. Tá sé iarrtha ag na Lárionaid Eorpacha do Thomhaltóirí (83 %), ag comhlachais tomhaltóirí (75 %), agus ag gnólachtaí (62 %) go mbeadh níos mó deiseanna ann dóibh tionchar a bheith acu ar thosaíocht forfheidhmiúcháin agus sáruithe a thabhairt le fios tríd an sásra foláirimh. Bhí údaráis phoiblí faichilleach ó thaobh tríú páirtithe a bheith rannpháirteach sa sásra faireachais margaidh, ós rud é go bhfuil imní orthu go bhféadfadh tionchar diúltach a bheith aige seo ar rúndacht a gcuid imscrúduithe. Cuireadh na torthaí sin san áireamh sa togra atá le teacht in áit an Rialacháin maidir le CCT. 3.2.Tuarascáil ón gCoimisiún de bhun Airteagal 21a den Rialachán maidir le CCT I gcomhréir le hAirteagal 21a den Rialachán maidir le CCT, tá an Coimisiún ag glacadh, maille leis an togra seo, Tuarascáil ina ndéantar measúnú ar éifeachtacht an Rialacháin maidir le CCT. Tugtar toradh an athbhreithnithe sa Tuarascáil agus, de bharr cur chun feidhme an Rialacháin maidir le CCT in 2007, dearbhaítear gur forbraíodh modhanna éifeachtacha poiblí chun comhleasanna tomhaltóirí a choimirciú ar fud an Aontais. Sainaithnítear sa Tuarascáil freisin na dúshláin a bhaineann le comhar um CCT. Dearbhaítear sa Tuarascáil na príomhfhadhbanna a bhaineann le héifeachtacht na sásraí oibríochtúla um CCT, fadhbanna ar leagadh béim orthu sa mheastóireacht sheachtrach. Is é conclúid na Tuarascála go gcaithfear an Iarscríbhinn a thabhairt cothrom le dáta chun go dtabharfar reachtaíocht thábhachtach cosanta tomhaltóirí an Aontais nach gcumhdaítear leis an Rialachán faoi láthair faoi raon feidhme an Rialacháin. Moltar an reachtaíocht Aontais seo a leanas a chur san áireamh in Iarscríbhinn an Rialacháin maidir le CCT: an Treoir maidir le Creidmheas Morgáiste, an Treoir maidir le Cuntais Íocaíochta, an Rialachán maidir le Cearta Paisinéirí Iarnróid, an Rialachán maidir leis na cearta atá ag daoine faoi mhíchumas agus daoine faoi mhíchumas luaineachta agus iad ag taisteal d’aer, forálacha praghsála an Rialacháin maidir le hAersheirbhísí, agus Airteagal 20 den Treoir um Sheirbhísí. Leagtar béim sa tuarascáil ar an ngá atá le luas, lúfaireacht agus comhsheasmhacht an chomhair forfheidhmiúchain maidir le CCT a mhéadú, rud a chuireann le cosaint tomhaltóirí go háirithe sa timpeallacht ar líne. 3.3.Measúnú tionchair

Sa tuarascáil mheasúnaithe a d'ullmhaigh an Coimisiún cumhdaítear gnéithe a bhaineann leis an togra seo. I mí na Samhna 2015 chuir Bord Grinnscrúdú Rialála an Choimisiúin in iúl go raibh siad fabhrach ar choinníoll go gcuirfí tuairimí áirithe san áireamh, rud a rinneadh mar ba chuí. Rinneadh cíoradh ar chúig rogha beartais. Athbhreithniú a dhéanamh ar an Rialachán maidir le CCT trí bhíthin a raon feidhme a leathnú agus a éifeachtúlacht a neartú an rogha tosaíochta. Is é an rogha beartais sin a chuirtear chun feidhme sa togra seo. In ainneoin gur airde an costas atá ar an rogha tosaíochta le hais na roghanna beartais "gan athrú" nó "dlí bog" (1 agus 2) bainfear amach na cuspóirí beartais ar chostas réasúnta do na húdaráis náisiúnta agus don Choimisiún, go háirithe taobh le roghanna beartais 4 agus 5. Leis an rogha sin méadófar ar éifeachtacht na gníomhaíochta poiblí agus ar rialú mhargaí miondíola trasteorann an Aontais agus is cothroime agus is trédhearcaí a bheidh na margaí sin le haghaidh trádálaithe agus tomhaltóirí dá réir. Tiocfaidh laghdú ar chostais na gníomhaíochta poiblí agus ar chostais na nidirbheart do ghníomhaithe eacnamaíocha. Fágfaidh sin gur iomaíche a bheidh geilleagar an Aontais tríd is tríd. Ní thiocfaidh athrú ar inniúlachtaí na mBallstát maidir le forfheidhmiú de bharr an togra. Is iad na Ballstáit atá freagrach as a leagan amach institiúideach agus ainmniú na núdarás um CCT agus na neintiteas eile faoin Rialachán maidir le CCT. Cé air a mbeidh tionchar ag an togra agus cén chaoi Beidh tionchar ag an togra ar thomhaltóirí agus iad ag siopadóireacht le haghaidh seirbhísí agus earraí trasteorann, bíodh siad i dtimpeallacht as líne nó ar líne, óir is é príomhaidhm an togra iad a chosaint i margaí den sórt sin. Cuirfidh an togra deireadh le cuid den riosca go ndéanfar díobháil don tomhaltóir, m.sh. nuair nach ndéantar earraí a cheannaítear thar lear a sheachadadh orthu nó nuair a thugtar faisnéis mhíthreorach dóibh maidir le socruithe íocaíochta nó nuair a bhaintear airgead as a gcuntas trí bhíthin réamhshocruithe gan toiliú sainráite a fháil uathu. Is mó an chosaint a bheidh ar fáil ag tomhaltóirí de réir mar a bhíonn nithe á gceannach acu thar theorainneacha, go háirithe i gcás nithe a cheannaítear ar líne. Maidir leis an bhfothacar de chúig mhargadh ar líne ar a ndearnadh staidéar sa mheasúnú tionchair, measadh dá mbeadh laghdú de 10 bpointe ar an ráta reatha neamhchomhlíontachta de 37 %, go bhféadfaí an díobháil a laghdú ó EUR 770 milliún in aghaidh na bliana, mar a mheastar, go tuairim is EUR 539 milliún, i.e. laghdú 30 %. D'fhéadfadh gníomhaíocht nua um CCT atá dírithe ar shárú forleathan an díobháil atá á déanamh do thomhaltóirí ar fud an Aontais a laghdú go mór. Cé go mbeidh an laghdú iarbhír ar an díobháil don tomhaltóir i ngach gníomhaíocht ag brath ar imthosca sainiúla gach cáis, measadh mar shampla gur tháinig laghdú EUR 68 milliún ar an díobháil don tomhaltóir de bharr na gníomhaíochta comhordaithe um CCT i gcoinne margaíocht mhíthreorach ar cheannach laistigh d'aipeanna. Féadfaidh sé go bhfuil faisnéis luachmhar agus saineolas ag Ionadaithe leasanna tomhaltóirí agus ag Lárionaid Eorpacha do Thomhaltóirí (ECC-Net), ach faoi láthair ní chuirtear na sonraí sin ar fáil do na húdaráis um CCT go córasach. Sa Rialachán nua iarrfar orthu an fhaisnéis sin a chur ar fáil. Chabhródh sé seo leis na húdaráis um CCT réimsí tosaíochta a aithint san Aontas nó foláireamh a thabhairt d'údaráis um CCT faoi mhíchleachtais trasteorann nó faoi mhíchleachtais fhorleathana atá ag teacht chun cinn. Údaráis um CCT agus oifigigh idirchaidrimh aonair: faoi láthair is airde na costais riaracháin a thiteann orthu de dheasca neamhéifeachtúlachtaí sa chomhar trasteorann (amhail costais arda ar imscrúduithe). De bharr go gcuirfear dlús le comhordú an fhorfheidhmiúcháin, seachnóidh na húdaráis náisiúnta dúbláil a dhéanamh ar a gcuid iarrachtaí. Go deimhin, má dhéantar acmhainní a chomhthiomsú chun dul i ngleic le sáruithe forleathana beidh coigilteas airgid ann dá bharr: mar shampla, féadfaidh aon ghníomhaíocht chomhordaithe amháin teacht in áit 28 ngníomhaíocht náisiúnta, as a dtiocfaidh coigilteas glan idir thart ar EUR 180,000 (i gcás gníomhaíocht chomhordaithe a néireoidh léi) agus tuairim is EUR 815,000 (i gcás gníomhaíocht a dteipfidh uirthi). Is féidir go mbeidh ar chuid de na Ballstáit a ndlíthe náisiúnta a oiriúnú chun go mbeidh sé ar a gcumas ag a núdaráis inniúla a áirithiú go núsáidfear fianaise na nimscrúduithe agus toradh na nimscrúduithe ó údaráis eile um CCT ar bhealach comhleanúnach agus a áirithiú gur féidir na híoschumhachtaí breise maidir le comhar i gcomhthéacs trasteorann a úsáid go héifeachtach i gcomhréir leis na rialacha náisiúnta nós imeachta. Sa mheántéarma, meastar go mbeidh coigilteas airgid ann de bharr an chomhordúcháin agus go ndéanfaidh an coigilteas sin na costais aonuaire oiriúnúcháin a chúiteamh. Oibreoirí eacnamaíocha: bíonn monaróirí, trádálaithe, díoltóirí, ionaid mhargaidh ar líne, idirghabhálaithe, go háirithe iad siúd a fheidhmíonn i níos mó ná Ballstát amháin, bíodh siad ar líne nó as líne, bíonn siad thíos leis de dheasca éiginnteachtaí agus costais arda mar thoradh ar chastacht agus ar éagsúlacht na 28 gcóras forfheidhmiúcháin atá ann faoi láthair san Aontas. De bharr go mbíonn cur chuige éagsúil i leith forfheidhmiúcháin ag na Ballstáit, bíonn ar na trádálaithe sin saineolas dlíthiúil a fháil maidir le gach aon chóras. Anuas air sin, bíonn gach trádálaí thíos leis de dheasca iomaíocht éagórach ó thrádálaithe nach gcloíonn leis na rialacha, trádálaithe a bhfuil samhlacha gnó curtha ar bun acu a thugann deis dóibh teacht thart ar dhlíthe agus díobháil a dhéanamh do thomhaltóirí i dtír eile. Méadófar leis an togra an deimhneacht dhlíthiúil do ghnólachtaí agus, más comhsheasmhaí agus más comhleanúnaí an forfheidhmiúchán trasteorann, déanfar iomaíochas na dtrádálaithe atá i gcomhréir leis an dlí a spreagadh agus tiocfaidh feabhas ar an gcothrom iomaíochta sa Mhargadh Aonair. Leis an togra, ní chuirtear aon oibleagáidí breise dlíthiúla ar an earnáil ghnó. Ní mór freagairt thréan agus chomhsheasmhach ar leibhéal an Aontais a thabhairt ar sháruithe forleathana ag a mbíonn tionchar ar thomhaltóirí ar fud an Aontais. Is tábhachtaí a bheidh ról an Choimisiúin sa Ghréasán um CCT, go háirithe ó thaobh chomhordú na mbeartas i gcoinne sáruithe forleathana a bhfuil gné Aontais ag baint leo. 3.4.Cearta bunúsacha Beidh tionchar dearfach ag an togra ar chearta bunúsacha ar an ábhar go gcuirfidh sé le cearta an tomhaltóra, go háirithe i dtaca le rochtain chothrom oscailte ar tháirgí agus ar sheirbhísí ar fud an Aontais. I gcomhréir le hAirteagal 52 den Chairt um Chearta Bunúsacha, is faoi réir phrionsabail na comhréireachta agus an ghá, mar aon leis na leigheasanna éifeachtacha atá ar fáil sna cúirteanna náisiúnta, a thagann aon teorannú ar feidhmiú cearta bunúsacha. Áiritheofar leis an Rialachán go mbeidh próis chuí, trédhearcacht agus cearta cosanta ann do na gnólachtaí lena mbainfeadh gníomhaíocht na núdarás inniúil faoi Chaibidil IV den Rialachán maidir le CCT. 4.IMPLEACHTAÍ BUISÉADACHA Meastar go mbeidh tuairim is ceithre chomhghníomhaíocht ann in aghaidh na bliana i gcoinne sáruithe forleathana a bhfuil gné an Aontais ag baint leo. Beidh ualach oibre breise ar an gCoimisiún dá bharr agus meastar go mbeidh beirt oifigeach lánaimseartha ag teastáil chun na comhghníomhaíochtaí seo a chomhordú. Déanfar an pearsanra atá ann cheana a athdháileadh agus a athdhíriú chun go mbeidh na hacmhainní ann leis an ualach oibre breise sin a dhéanamh. Lena chois sin, tabhóidh an Coimisiún costais bhreise agus faireachán á dhéanamh aige ar an sásra um chúnamh fhrithpháirtigh agus ar ar an sásra foláirimh. Meastar gur faoi bhun EUR 300,000 in aghaidh na bliana na costais bhreise iomlána a bheidh ar an gCoimisiún as siocair go mbeidh ról feabhsaithe comhordúcháin agus faireacháin aige agus cumhdófar na costais sin trí ath-leithdháileadh inmheánach acmhainní. Dá réir sin, tá foráil déanta cheana féin sa Chlár Tomhaltóirí 2014–2020 atá ann faoi láthair maidir leis na himpleachtaí buiséadacha agus tá na himpleachtaí buiséadacha sin i gcomhréir leis an gCreat Airgeadais Ilbhliantúil. Tá na sonraí leagtha amach sa ráiteas airgeadais a ghabhann leis an togra seo. 5.EILIMINTÍ EILE 5.1.Teacht i bhfeidhm agus an bunachar um CCT Tá moill aon bhliana ar theacht i bhfeidhm an Rialacháin mar chuid togra le go mbeidh na Ballstáit, na húdaráis inniúla agus an Coimisiún Eorpach in ann na socruithe praiticiúla is gá, agus na hathruithe ar an reachtaíocht is gá, a dhéanamh. Beidh gá na bearta cur chun feidhme atá ann faoi cheana a ionadú chun na hathruithe a thabharfar isteach faoin togra a chur san áireamh. Beidh gá an bunachar sonraí um CCT agus an tardán malartaithe faisnéise a athrú chun na hathruithe a thabharfar isteach faoin togra a chur san áireamh. 5.2.Míniú ar phríomhfhorálacha an togra Tá 8 gcaibidil sa togra, ina bhfuil 53 airteagal agus Iarscríbhinn amháin. Caibidil I – Forálacha tosaigh

Sa chaibidil seo tá sainmhíniú ar raon feidhme an Rialacháin agus ar na príomhthéarmaí a úsáidtear ann. I gcomparáid leis an Rialachán reatha tá nuashonrú ann ar na sainmhínithe chun leathnú an Rialacháin go sáruithe forleathana agus sáruithe atá stadta (sáruithe nár mhair ach tréimhse ghairid ar tháinig deireadh leo sula bhféadfaí bearta forfheidhmiúcháin a dhéanamh, ach a bhféadfadh díobháil bheith á ndéanamh acu do thomhaltóirí ina dhiaidh sin, amhail feachtais mhíthreoracha fógraíochta ar líne ar feadh tréimhse ghairid). Chun a áirithiú go mbeidh forfheidhmiú comhsheasmhach comhleanúnach ann i gcás sáruithe atá stadta agus deimhneacht dhlíthiúil ann sa chomhthéacs trasteorann, tugtar isteach leis na Rialachán seo tréimhse teorann ina mbeidh an deis ann pionóis a ghearradh (cúig bliana ó dheireadh theacht le sáruithe den sórt sin) agus leagtar síos rialacha ann maidir leis an tréimhse teorannaithe a ríomh agus maidir lena chur ar fionraí. Caibidil II – Údaráis inniúla agus a gcuid cumhachtaí Tá sainmhíniú sa Chaibidil seo ar conas údaráis inniúla agus oifigí idirchaidrimh aonair a ainmniú don Rialachán seo. Tá soiléiriú ann ar an ról a bheidh ag na hoifigí idirchaidrimh aonair. Iarrann sé ar na Ballstáit comhar gan srianadh a áirithiú i measc na mball den líonra forfheidhmiúcháin ar a gcríoch. Ceanglaíonn sé ar na Ballstáit a áirithiú go dtabharfadh údaráis náisiúnta eile tacaíocht d'obair na núdarás inniúil óir tá ríthábhacht ag baint leis an ngné sin, go háirithe i gcásanna ina mbíonn gá le bearta coiriúla chun an sárú a stopadh. Sa Chaibidil seo bunaítear íoschumhachtaí na núdarás inniúil freisin, ar cumhachtaí iad atá de dhíth chun comhoibriú a dhéanamh agus chun acquis an Aontais maidir le tomhaltóirí a fhorfheidhmiú i gcomhthéacs trasteorann. I gcomparáid leis an Rialachán atá ann faoi láthair, tugadh íoschumhachtaí breise isteach, amhail an chumhacht ceannacháin tástála a dhéanamh agus rúnsiopadóireacht a dhéanamh, an chumhacht chun bearta eatramhacha a ghlacadh agus bac a chur ar shuíomhanna gréasáin agus an chumhacht chun pionóis a ghearradh agus chun cúiteamh do thomhaltóirí a chosaint i gcomhthéacs trasteorann. Tá soiléiriú déanta ar roinnt de na híoschumhachtaí atá ann faoi láthair lena áirithiú go mbeidh raon feidhme comhionann ag na cumhachtaí sin, agus go cuirfear i bhfeidhm ar bhealach comhionann iad, i ngach mBallstát, mar shampla an chumhacht chun faisnéis agus doiciméid a iarraidh nó an chumhacht chun cigireachtaí ar an láthair a dhéanamh. Tá an deis ag na Ballstáit fós cinneadh a dhéanamh an ndéanfaidh na húdaráis inniúla na híoschumhachtaí a chleachtadh go díreach faoina núdarás féin nó an ndéanfar na cumhachtaí sin a chleachtadh trí iarratais a chur faoi bhráid na gcúirteanna. Caibidil III – Sásra um Chúnamh Frithpháirteach Dhá ionstraim atá sa sásra um chúnamh frithpháirteach: iarrataí ar fhaisnéis a chuireann ar chumas na núdarás inniúla faisnéis agus fianaise a fháil thar theorainneacha agus iarrataí ar bhearta forfheidhmiúcháin, a chuireann ar chumas údarás inniúil amháin a iarraidh ar údarás inniúil i mBallstát eile bearta forfheidhmiúcháin a dhéanamh. Bainfear úsáid as an sásra um chúnamh frithpháirteach chun aghaidh a thabhairt ar sháruithe laistigh den Aontas, ar sáruithe iad a mbíonn tionchar acu ar thomhaltóirí i mBallstát amháin ach a bhfuil gné thrasteorann ag baint leo (e.g. go bhfuil an trádálaí atá freagrach lonnaithe i mBallstát eile). Leagtar amach, ar bhonn nua, go bhfuil oibleagáid ar an údarás faighte iarrata freagra a thabhairt ar iarraidh ar chúnamh frithpháirteach laistigh den teorainn ama a bheidh leagtha síos i mbearta cur chun feidhme. Chomh maith leis na cumhachtaí atá leagtha amach sa Rialachán, féadfaidh an túdarás faighte iarrata cumhachtaí eile a thugtar dó faoin dlí náisiúnta a úsáid chun an sárú a stopadh. Tar éis iarraidh ar chúnamh frithpháirteach a dhéanamh, feidhmíonn an túdarás faighte iarrata thar ceann tomhaltóirí ó Bhallstát an údaráis is iarratasóir amhail agus dá mba tomhaltóirí dá gcuid féin iad. Le go mbeidh ar chumas na mBallstát sin a bhfuil córais forfheidhmiúcháin acu a bhfuil baint ag eagraíochtaí tomhaltóirí leo leas iomlán a bhaint as an sásra um chúnamh frithpháirteach, tá sainmhíniú sa Rialachán ar ról na gcomhlachtaí ainmnithe ar féidir leis na húdaráis inniúla treoir a thabhairt dóibh sárú a stopadh nó an fhianaise is gá a fháil. Féadfar an sásra um chúnamh frithpháirteach a úsáid i ngníomhaíochtaí i gcoinne sáruithe forleathana (Caibidil IV), go háirithe i gcásanna ina mbíonn an fhianaise i mBallstát nach bhfuil baint aige leis an sárú forleathan. Déantar treisiú nua sa Rialachán ar an sásra chun easaontuithe i measc údaráis inniúla a réiteach atá mar chuid den sásra um chúnamh frithpháirteach. Déantar neartú ar ról an Choimisiúin sa sásra um chúnamh frithpháirteach a bhuí le faireachán córasach, treoir a thabhairt d'údaráis inniúla agus an fhéidearthacht tuairimí a ghlacadh ar iarratas ó údaráis inniúla nó ar a thionscnamh féin. Caibidil IV – An sásra um fhaireachas, cigireacht agus forfheidhmiú comhordaithe i gcás sáruithe forleathana Tá foráil sa Chaibidil seo maidir le hionstraimí chun dul i ngleic le sáruithe forleathana. Ina measc tá gníomhaíochtaí comhordaithe (Roinn I), gníomhaíochtaí coiteanna i gcoinne sáruithe forleathana a bhfuil gné Aontais ag baint leo (Roinn II) agus dianimscrúduithe ar mhargaí tomhaltóirí (Airteagal 32). Roinn I Is ionstraim sholúbtha atá i gceist le gníomhaíochtaí comhordaithe chun dul i ngleic le sáruithe forleathana, atá faoi bhun na tairsí le gné an Aontais a bheith acu, ionstraim a chuireann ar chumas na núdarás inniúil na modhanna is oiriúnaí a roghnú, i measc na cinn siúd dá bhforáiltear sa Rialachán, chun dul i ngleic leis an sárú forleathan. I bprionsabal ba cheart go ndéanfadh na húdaráis inniúla na gníomhaíochtaí sin a chomhordú. Féadfaidh an Coimisiún ról comhordúcháin a ghlacadh, ach sin sa chás gur gá leis i ngeall ar a fhorleithne atá an sárú nó i gcás gur dócha go ndéanfaidh an sárú díobháil mhór do chomhleasanna tomhaltóirí, agus sna cásanna sin amháin. Sa roinn seo leagtar amach na roghanna maidir le gníomhaíochtaí imscrúdaithe agus forfheidhmiúcháin a chomhordú. Más iomchuí, dhéanfaí an toradh ar an imscrúdú agus measúnú comhordaithe ar an gcás a leagan amach i gcomhsheasamh. Lena áirithiú go gcloífear le dlíthe tomhaltais an Aontais, féadfaidh na húdaráis inniúla údarás amháin a chumhachtú chun bearta forfheidhmiúcháin thar ceann tomhaltóirí i mBallstáit eile a mbaineann an sárú leo. Féadfaidh na húdaráis inniúla gníomhú i gcomhthráth i ngach Ballstát lena mbaineann, nó i roinnt acu. Cé nach féidir rannpháirtíocht i ngníomhaíocht chomhordaithe a tharmligean ar chomhlachtaí ainmnithe, féidir treoir a thabhairt do na comhlachtaí sin bearta forfheidhmiúcháin leantacha a dhéanamh mar chuid de ghníomhaíocht chomhordaithe. Ní féidir sin a dhéanamh áfach ach amháin má aontaíonn na húdaráis inniúla sin a dhéanamh agus má áirithítear go ndéanfar an rúndacht ghairmiúil agus rúndacht tráchtála atá leagtha amach sa Rialachán seo a urramú. Roinn II Sa roinn seo bunaítear ionstraim nua chun dul i ngleic le sáruithe forleathana a bhfuil gné Aontais ag baint leo, ar dócha go ndéanfaidh siad díobháil do thomhaltóirí i gcuid mhór den Aontas. Leagtar amach na sáruithe faoina gcinntear cé na sáruithe amhrasta a bhfuil gné Aontais ag baint leo. Tá an tairseach bunaithe ar dhá chritéar, i dtéarmaí líon na dtíortha agus méid an daonra lena mbaineann, agus ní mór an dá chritéar a chomhlíonadh. Deimhníonn an Coimisiún cé acu an bhfuil na tairseacha maidir le gné an Aontais comhlíonta nó nach bhfuil agus seolann sé an chomhghníomhaíocht de bhun cinnidh. Tá oibleagáid air freisin comhordú a dhéanamh ar bhearta imscrúdaithe agus ar bhearta eile ar gá do na Ballstáit a dhéanamh chun an sárú a stopadh. Tá sé éigeantach go mbeidh na húdaráis inniúla sna Ballstáit lena mbaineann an sárú rannpháirteach sa chomhghníomhaíocht. Sa roinn seo tá sainmhíniú freisin ar na cúiseanna lena bhféadfaí na húdaráis inniúla diúltú bheith rannpháirteach sa chomhghníomhaíocht. Dúnann an Coimisiún an ghníomhaíocht de bhun cinnidh i gcásanna ina ndéantar na cúiseanna don dúnadh a chomhlíonadh. Is é comhsheasamh na núdarás inniúil lena mbaineann, ina bhfuil toradh an imscrúdaithe, príomhionstraim na comhghníomhaíochta. Ba cheart an comhsheasamh a chur in iúl don trádálaí atá freagrach as an sárú agus ba cheart an deis a bheith ag an trádálaí éisteacht a fháil faoin gcomhsheasamh.

Is é príomhchuspóir na comhghníomhaíochta deireadh a chur leis an sárú agus a áirithiú, nuair is gá, go mbeidh cúiteamh ag tomhaltóirí a bhuí le gealltanais ón trádálaí atá freagrach as an sárú. I gcásanna nach dócha go ndéanfar gealltanais a thairiscint (e.g. sáruithe ina bhfuil trádálaithe bradacha i gceist), féadfaidh na húdaráis inniúla dul díreach ar aghaidh chuig na bearta forfheidhmiúcháin is gá chun an sárú a stopadh. Is gá go mbeadh an rogha seo ar fáil do na húdaráis inniúla lena áirithiú nach mbainfidh trádála mí-úsáid as an nós imeachta chun dul timpeall ar fhorfheidhmiú. I gcás bearta forfheidhmiúcháin leantacha, ba cheart do na húdaráis inniúla údarás inniúil amháin a roghnú, sé sin an túdarás inniúil is fearr atá in ann bearta forfheidhmiúcháin a dhéanamh chun an sárú a stopadh. Faoi chomhaontú i measc na núdarás inniúil lena gcumhdaítear údarás inniúil amháin feidhmiú thar ceann na cinn eile, beidh sé in ann gníomhú thar ceann tomhaltóirí i mBallstáit eile amhail agus dá mbeidís ina tomhaltóirí ina Bhallstát féin. Más gá, féadfaidh na húdaráis inniúla bearta forfheidhmiúcháin a dhéanamh go comhuaineach freisin. Roinn III Sa roinn seo déantar foráil maidir le forálacha coiteanna le haghaidh nósanna imeachta i gcomhair gníomhaíochtaí comhordaithe agus comhghníomhaíochtaí, amhail an ceart chun éisteachta do na trádálaithe, ról an comhordaitheora, déanamh cinntí agus an córas maidir le teangacha. Chomh maith leis sin, bunaítear as an nua an bonn dlí le haghaidh dianimscrúduithe ar mhargaí tomhaltóirí ('scuabadh'). Caibidil V – An Sásra Faireachais Rachaidh an sásra faireachais nua in áit córas na bhfoláireamh um CCT atá ann faoi láthair. Cuirtear le chéile ann na foláireamh faoin Rialachán reatha maidir le CCT agus malartú níos leithne ar fhaisnéis atá ábhartha agus riachtanach chun sáruithe forleathana a bhrath in am trátha. Féadfaidh eintitis eile bheith rannpháirteach sa sásra faireachais trí fholáirimh sheachtracha. Tá dhá chatagóir eintiteas ar féidir leo bheith rannpháirteach sa sásra faireachais. De bhun an Rialacháin, tá na comhlachtaí ainmnithe agus na Lárionaid Eorpacha Tomhaltóirí rannpháirteach. Sa dara catagóir tá na heintitis arna nainmniú ag na Ballstáit agus ag an gCoimisiún as measc na neagraíochtaí tomhaltóirí, na gcomhlachas tráchtála agus na neintiteas eile a bhfuil an saineolas iomchuí agus an leas dlisteanach acu i gcosaint tomhaltóirí agus ar féidir leo páirt a ghlacadh sa sásra faireachais. Tá an rochtain atá ag gach ceann de na heintitis sin teoranta do "foláirimh le haghaidh faisnéise" a chur amach. I gcomhréir leis na riachtanais maidir le rúndacht ghairmiúil, ní bheidh rochtain acu ar fhaisnéis eile ná ar fholáirimh arna malartú ag na húdaráis inniúla eatarthu féin. Caibidil VI – Gníomhaíochtaí eile ar fud an Aontais Ar aon dul leis an Rialachán maidir le CCT atá ann cheana, tá foráil sa Chaibidil seo maidir le comhar, comhoibriú agus malartuithe faisnéise i dtaca le gníomhaíochtaí eile a bhfuil baint acu le comhar forfheidhmiúcháin. Caibidil VII – Rúndacht ghairmiúil agus tráchtála agus socruithe eile Tá tábhacht thar na bearta ag baint le rúndacht ghairmiúil, ní amháin chun leasanna tríú páirtithe a chosaint ach chun a áirithiú go mbeidh na himscrúduithe éifeachtach agus nach ndéantar fianaise a scriosadh freisin. Áirithítear faoin Rialachán go ndéanfar rúin ghairmiúla agus tráchtála a chosaint. Tá foráil ann freisin nach núsáidfear an fhaisnéis a bhaileofar trí úsáid a bhaint as na cumhachtaí íosta faoin Rialachán ach amháin chun a áirithiú go gcomhlíontar na dlíthe lena gcosnaítear leasanna tomhaltóirí. Lena chois sin, áirithítear faoin Rialachán go mbeifear in ann an fhianaise agus na torthaí ar imscrúduithe a fhaightear trí úsáid a bhaint as na cumhachtaí íosta a úsáid gan bac gan srian thar theorainneacha, go háirithe i gcásanna inar gá dul i ngleic le sáruithe forleathana. Faoin Rialachán, cuirtear pleananna forfheidhmiúcháin náisiúnta débhliantúla in ionad na hoibleagáide tuairisciú débhliantúil a dhéanamh, atá sa Rialachán atá ann faoi láthair, agus ba cheart go ndéanfaí a áirithiú ar an mbealach sin go dtabharfar tosaíochtaí do na gníomhaíochtaí agus go mbainfí úsáid níos éifeachtúil as acmhainní chun sáruithe a chomhrac sa Mhargadh Aonair. I ngeall go bhfuil gné thrasteorann ag na sáruithe a thagann faoin Rialachán seo, agus go mbíonn tionchar acu a théann thar theorannacha dlínsiúla aon Bhallstát amháin, bunaítear sa Rialachán seo na prionsabail faoina ngearrfar pionóis as sáruithe den sórt sin. Iarscríbhinn Is é an Iarscríbhinn ina bhfuil liosta de na dlíthe lena gcosnaítear leasanna tomhaltóirí a chinneann raon feidhme chur i bhfeidhm an Rialacháin ar bhonn rationae materiae. I gcomparáid leis an Rialachán atá ann cheana, déantar an Iarscríbhinn a thabhairt cothrom le dáta chun reachtaíocht nach bhfuil i bhfeidhm a thuilleadh a bhaint amach agus leasaítear í chun raon feidhme chur i bhfeidhm an Rialacháin a leathnú go hionstraimí eile. Ba cheart don leathnú ar an Iarscríbhinn chuig ionstraimí eile de dhlí an Aontais maidir le tomhaltóirí bheith i bhfeidhm cheana féin sula dtiocfaidh an Rialachán seo i bhfeidhm. 2016/0148 (COD) Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE maidir le comhar idir na húdaráis náisiúnta atá freagrach as dlíthe cosanta tomhaltóirí a chur i bhfeidhm

(Téacs atá ábhartha maidir le LEE) TÁ PARLAIMINT NA hEORPA AGUS COMHAIRLE AN AONTAIS EORPAIGH, Ag féachaint don Chonradh ag bunú an Chomhphobail Eorpaigh, agus go háirithe Airteagal 114 de, Ag féachaint don togra ón gCoimisiún Eorpach, Tar éis dóibh an dréachtghníomh reachtach a chur chuig na parlaimintí náisiúnta, Ag féachaint don tuairim ó Choiste Eacnamaíoch agus Sóisialta na hEorpa, Ag gníomhú dóibh i gcomhréir leis an ngnáthnós imeachta reachtach, De bharr an méid seo a leanas: (1)Tá foráil i Rialachán (CE) Uimh. 2006/2004 ó Pharlaimint na hEorpa agus ón gComhairle maidir le rialacha agus nósanna imeachta comhchuibhithe arb é is aidhm dóibh comhar a éascú idir na húdaráis náisiúnta atá freagrach as dlíthe chun tomhaltóirí a chosaint a fhorfheidhmiú thar theorainneacha. In Airteagal 21a tá foráil maidir le hathbhreithniú a dhéanamh ar éifeachtacht agus ar shásraí oibríochtúla an Rialacháin sin, agus de bhun an Airteagail sin, tháinig an Coimisiún ar an gconclúid nach bhfuil Rialachán (CE) Uimh. 2006/2004 leordhóthanach chun dul i ngleic go héifeachtach leis na dúshláin forfheidhmiúcháin a bhaineann leis an Margadh Aonair, agus go háirithe leis an Margadh Aonair Digiteach, (2)Sa Straitéis maidir le Margadh Aonair Digiteach a ghlac an Coimisiún an 6 Bealtaine 2015, aithníodh gur tosaíocht é muinín tomhaltóirí a neartú trí rialacha maidir le tomhaltóirí a fhorfheidhmiú ar bhealach níos tapa, níos solúbtha agus níos comhsheasmhaí. Sa Straitéis maidir le Margadh Aonair Digiteach a ghlac an Coimisiún an 28 Deireadh Fómhair 2015 cuireadh i dtábhacht arís gur cheart forfheidhmiú reachtaíocht cosanta tomhaltóirí an Aontais a athneartú leis an Rialachán maidir le Comhar ar mhaithe le Cosaint Tomhaltóirí, (3)Mar thoradh ar reachtaíocht maidir le sáruithe trasteorann a chur i bhfeidhm go mí-éifeachtach, go háirithe sa timpeallacht dhigiteach, bíonn trádálaithe in ann dul timpeall ar fhorfheidhmiú an dlí trí athlonnú go háit eile laistigh den Aontas, rud a chruthaíonn saobhadh iomaíochta do na trádálaithe atá i gcomhréir leis an dlí, bídís ag feidhmiú go náisiúnta nó thar theorainneacha, agus dá bhrí sin déantar díobháil dhíreach do thomhaltóirí agus lagaítear an mhuinín atá ag tomhaltóirí as idirbhearta trasteorann agus as an Margadh Aonair. Dá bhrí sin, tá gá le níos mó comhchuibhiú le comhar forfheidhmiúcháin éifeachtach éifeachtúil a bhaint amach i measc údaráis inniúla phoiblí forfheidhmiúcháin chun sáruithe laistigh den Aontas agus sáruithe forleathana a bhrath agus a imscrúdú agus ordú a thabhairt stad a chur leo, (4)Le Rialachán (CE) Uimh. 2006/2004 ó Pharlaimint na hEorpa agus ón gComhairle bunaíodh líonra d'údaráis inniúla phoiblí ar fud an Aontais. Tá gá le comhordú éifeachtach idir na húdaráis inniúla éagsúla atá rannpháirteach sa líonra, agus idir údaráis phoiblí eile ar leibhéal na mBallstát chomh maith. Ba cheart ról comhordúcháin na hoifige idirchaidrimh aonair a chur de chúram ar údarás inniúil i ngach Ballstát, údarás a bhfuil a dhóthain cumhachtaí agus acmhainní aige chun an ról tábhachtach seo i líonra na núdarás inniúil a ghlacadh chuige féin, (5)Ba ceart tomhaltóirí a chosaint freisin ar sháruithe neamhbhuana laistigh den Aontas agus ar sháruithe forleathana nach mbíonn ar ann ach ar feadh seal ach a bhféadfadh a dhrochthionchar maireachtáil go ceann i bhfad tar éis deireadh a theacht leis an sárú. Ba cheart na cumhachtaí iomchuí a bheith ag údaráis inniúla chun sáruithe den sórt sin a imscrúdú agus ordú a thabhairt iad a stadadh amach anseo, (6)Ba cheart sraith íosta cumhachtaí imscrúdúcháin agus forfheidhmiúcháin a bheith ag údaráis inniúla chun an Rialachán seo a chur i bhfeidhm go héifeachtach, chun dul i mbun comhair le chéile, agus chun tabhairt ar thrádálaithe gan sáruithe laistigh den Aontas agus sáruithe forleathana a dhéanamh. Ba cheart na cumhachtaí sin a bheith leordhóthanach chun dul i ngleic leis na dúshláin forfheidhmiúcháin a bhaineann le ríomhthráchtáil agus leis an timpeallacht dhigiteach, arae is údar imní nach beag é a fhusa atá sé ag trádálaithe a gcéannacht a cheilt nó a athrú sa réimse sin. Ba cheart a áirithiú leis na cearta sin gur féidir fianaise a mhalartú ar dhóigh bhailí i measc na núdarás inniúil chun go mbeidh an leibhéal forfheidhmiúcháin mar an gcéanna i ngach Ballstát, (7)Féadfaidh na Ballstáit a chinneadh a dhéanamh cé acu an mbainfidh na húdaráis inniúla leas as na cumhachtaí sin go díreach faoina núdarás féin nó trí iarratais a chur faoi bhráid na gcúirteanna inniúla. I gcás ina gcinneann an Ballstát go ndéanfaidh údaráis inniúil a gcumhachtaí a fheidhmiú trí iarratais a chur faoi bhráid na gcúirteanna inniúla, ba cheart do na Ballstáit a áirithiú gur féidir na cumhachtaí sin a fheidhmiú go héifeachtach agus go tráthúil agus go mbeidh an costas a bhaineann le feidhmiú na gcumhachtaí sin comhréireach agus nach gcuirfidh sé bac ar chur i bhfeidhm an Rialacháin seo, (8)Agus freagra á thabhairt ar iarrataí arna ndéanamh tríd sásra um chúnamh frithpháirteach, ba cheart do na húdaráis inniúla, nuair is iomchuí, úsáid a bhaint freisin as cumhachtaí nó bearta eile atá acu ar an leibhéal náisiúnta, lena náirítear an chumhacht chun ionchúiseamh coiriúil a thionscnamh nó ábhair a chur faoi réir ionchúiseamh coiriúil. Tá sé ríthábhachtach go mbeidh na hacmhainní agus na cumhachtaí is gá ag cúirteanna agus údaráis eile, go háirithe cúirteanna agus údaráis a bhíonn ag plé le hionchúisimh choiriúla, chun dul i mbun comhair le húdaráis inniúla go héifeachtúil agus go tráthúil, (9)Ba cheart go mbeadh údaráis inniúla in ann tús a chur le himscrúduithe a oscailt ar a dtionscnamh féin má chuirtear sáruithe laistigh den Aontas nó sáruithe forleathana ar a súile dóibh ar aon dóigh seachas gearáin ó thomhaltóirí. Tá gá ar leith leis an méid sin chun comhar éifeachtach a áirithiú i measc údarás inniúil agus iad ag dul i ngleic le sáruithe forleathana, (10)Ba cheart rochtain a bheith ag údaráis inniúla ar an bhfianaise, na sonraí agus an fhaisnéis ar fad is gá chun a chinneadh an ndearnadh nó nach ndearnadh sárú laistigh den Aontas nó sárú forleathan, agus go háirithe chun an trádálaí is cúis leis a aithint, is cuma cé aige a bhfuil an fhianaise, an fhaisnéis nó na sonraí sin, cá háit a bhfuil siad agus cén formáid ina bhfuil siad. Ba cheart do na húdaráis inniúla a bheith in ann a iarraidh go díreach ar thríú páirtithe sa slabhra luacha dhigitigh an fhianaise, na sonraí agus an fhaisnéis ar fad atá de dhíth a chur ar fáil, (11)Ba cheart do na húdaráis inniúla bheith in ann a fhíorú go bhfuil reachtaíocht cosanta tomhaltóirí á comhlíonadh agus fianaise a fháil faoi sháruithe laistigh den Aontas nó faoi sháruithe forleathana, go háirithe sáruithe a dhéantar le linn nó tar éis earraí agus seirbhísí a cheannach. Ba cheart dá bhrí sin an chumhacht a bheith acu ceannacháin tástála a dhéanamh agus earraí nó seirbhísí a cheannach faoi chéannacht cheilte, (12)Sa timpeallacht dhigiteach go háirithe, ba cheart do na húdaráis inniúla bheith in ann sáruithe a stopadh go tapa agus go héifeachtach, go háirithe i gcásanna ina ndéanann an trádálaí atá ag díol earraí nó seirbhísí a chéannacht a cheilt nó ina nathlonnaíonn sé laistigh den Aontas nó go tríú tír chun forfheidhmiú a sheachaint. I gcásanna ina bhfuil baol ann go ndéanfar díobháil thromchúiseach doleasaithe do thomhaltóirí, ba cheart go mbeadh na húdaráis inniúla in ann bearta eatramhacha a ghlacadh chun cosc a chur ar an mbaol sin nó chun é a laghdú, lena náirítear, go háirithe, suíomh gréasáin nó fearann, nó suíomh, seirbhís nó cuntas digiteach dá sórt a chur ar fionraí. Lena chois sin, ba cheart an chumhacht a bheith ag údaráis inniúla suíomh gréasáin, fearann nó suíomh digiteach den sórt céanna, seirbhís nó cuntas a dhúnadh nó é a chur á dhúnadh ag soláthraí seirbhísí tríú páirtí,

(13)Chun a áirithiú go dtabharfar ar thrádálaithe gan sáruithe a dhéanamh ná a dhéanamh athuair ar bhealach leordhóthanach, agus nach ndéanfaidh siad brabús as na sáruithe sin, ba cheart na rialacha i dtaca le pionóis atá glactha ag na Ballstáit i gcomhréir leis na ceanglais sin atá leagtha síos i ndlí an Aontais lena gcosnaítear leasanna tomhaltóirí, ba cheart iad a chur i bhfeidhm freisin maidir le sáruithe laistigh den Aontas agus sáruithe forleathana. Ar an gcúis chéanna, ba cheart do thomhaltóirí bheith i dteideal cúiteamh a fháil as díobháil a thagann as sáruithe den sórt sin. (14)I dtaca le sásamh do thomhaltóirí, ba cheart do na húdaráis inniúla bearta comhréireacha, cothroma agus réasúnta a roghnú a chuirfeadh deireadh, nó a laghdódh, an baol go bhféadfadh sáruithe a bheith ann nó go bhféadfaí sáruithe a dhéanamh arís, ag cur san áireamh dóibh go háirithe an sochar a mheasfaí a bhainfeadh tomhaltóirí astu agus na costais réasúnta riaracháin is dócha a thiocfadh as na bearta sin a chur chun feidhme. Sa chás nach féidir na tomhaltóirí lena mbaineann a shainaithint nó nach féidir iad a aithint gan costas míréireach a bheith ar an trádálaí is cúis leis an sárú, féadfaidh an túdarás inniúil ordú a thabhairt an brabús a rinneadh de bharr an tsáraithe a íoc leis an státchiste nó le tairbhí atá ainmnithe ag an údarás inniúil nó faoin dlí náisiúnta, (15)Ba cheart éifeachtúlacht agus éifeachtacht an tsásra um chúnamh frithpháirteach a fheabhsú. Ba cheart faisnéis arna niarraidh a sholáthar go tráthúil agus ba cheart na bearta forfheidhmiúcháin atá riachtanach a ghlacadh go tráthúil. Dá bhrí sin, ba chart don Choimisiún tréimhsí a shocrú lena mbeidh sé de cheangal ar údaráis inniúla freagra a thabhairt ar iarrataí ar fhaisnéis agus ar fhorfheidhmiú laistigh dóibh, agus gnéithe nós imeachta agus gnéithe eile de láimhseáil iarrataí ar fhaisnéis agus ar fhorfheidhmiú a shoiléiriú, trí bhíthin bearta cur chun feidhme, (16)Is gá go dtiocfaidh feabhas ar chumas an Choimisiúin comhordú agus faireachán a dhéanamh ar fheidhmiú an tsásra um chúnamh frithpháirteach, treoracha a thabhairt, moltaí a dhéanamh agus tuairimí a thabhairt do na Ballstáit nuair a thagann fadhbanna chun cinn. Ní mór don Choimisiún a bheith in ann cúnamh éifeachtach tapa a thabhairt do na húdaráis inniúla freisin chun díospóidí maidir le léirmhíniú na noibleagáidí atá orthu de dhroim an tsásra um chúnamh frithpháirteach a réiteach, (17)Ba cheart rialacha comhchuibhithe a sholáthar ag leagan amach an nós imeachta maidir le comhordú a dhéanamh ar fhaireachán, imscrúdú agus forfheidhmiú ar sháruithe forleathana. Ba cheart a áirithiú leis na gníomhaíochtaí comhordaithe i gcoinne sáruithe forleathana go bhféadfaidh údaráis inniúla na huirlisí is oiriúnaí agus is éifeachtaí a roghnú chun sáruithe forleathana a stopadh agus chun cúiteamh do thomhaltóirí a áirithiú, (18)Is saghas eile comhordú forfheidhmiúcháin é an scagadh comhordaithe a dhéantar ar shuíomhanna gréasáin ríomhthráchtála (scagadh), agus tá sé léirithe gur uirlis éifeachtach i gcoinne sáruithe é agus ba cheart leanúint de bheith á úsáid agus ba cheart é a neartú, (19)Féadfaidh sáruithe forleathana a bhfuil gné Aontais ag baint leo díobháil mhór a dhéanamh d'fhormhór thomhaltóirí an Aontais. Ar an gcúis sin tá nós imeachta comhordúcháin sonrach ar leibhéal an Aontais de dhíth ina leith, agus is éigean an Coimisiún a bheith ina chomhordaitheoir air. Chun a áirithiú go ndéanfar an nós imeacht a sheoladh go tráthúil comhsheasmhach éifeachtach agus go ndéanfar na coinníollacha a fhíorú go haonfhoirmeach, ba cheart don Choimisiún a bheith i gceannas ar fhíorú a dhéanamh cé acu ar comhlíonadh nó nár comhlíonadh na coinníollacha chun an nós imeachta a sheoladh. Ba cheart fianaise agus faisnéis a bhailítear i rith na comhghníomhaíochta a úsáid gan bac gan stró in imeachtaí náisiúnta nuair is gá, (20)I gcomhthéacs sáruithe forleathana agus sáruithe forleathana a bhfuil gné an Aontais ag baint leo, ba cheart na cearta chun cosanta atá ag na trádálaithe lena mbaineann a urramú. Chuige sin, go háirithe, tá sé riachtanach ceart éisteachta a thabhairt don trádálaí agus an ceart chun teanga dá rogha féin a úsáid sna himeachtaí, (21)Mura stadfaidh an trádálaí is cúis leis an sárú forleathan nó leis an sárú forleathan a bhfuil gné an Aontais ag baint leis den sárú dá dheoin féin, ba cheart d'údaráis inniúla na mBallstát lena mbaineann aon údarás inniúil amháin i mBallstát a ainmniú chun an ghníomhaíocht forfheidhmiúcháin, atá ceaptha caomhnú a dhéanamh ar chearta na dtomhaltóirí atá ina gcónaí sna Ballstáit eile lena mbaineann an sárú, a dhéanamh. Ba cheart an túdarás inniúil sin á ainmniú agus aird á tabhairt ar a chumas gníomhaíocht éifeachtach a dhéanamh i gcoinne an trádálaí, mar shampla cé acu atá an trádálaí bunaithe i mBallstát an údaráis sin nó nach bhfuil. Ba cheart don údarás inniúil ainmnithe gníomhú amhail is dá mba ag gníomhú thar ceann thomhaltóirí a mBallstáit féin a bheadh sé. Nuair is gá, ar mhaithe le cur i bhfeidhm allchríche an dlí a sheachaint, ba cheart roinnt de na Ballstáit lena mbaineann an sárú, nó iad ar fad, bheith in ann bearta forfheidhmiúcháin a ghlacadh ag an am céanna chun a gcuid tomhaltóirí féin, nó tomhaltóirí atá ina gcónaí i mBallstáit eile, a chosaint. D'fhéadfadh gá a bheith leis sin, mar shampla, chun stad a chur le sáruithe den chineál céanna atá á ndéanamh ag fochuideachtaí de chuid cuideachta atá bunaithe i níos mó ná Ballstát amháin, sáruithe a bhfuil tionchar acu ar na Ballstáit sin amháin agus gan aon chosúlacht ar an scéal go bhfuil gné trasteorann ag baint leo (sáruithe comhthreomhara), (22)Ba cheart an sásra faireachais agus sásra na bhfoláireamh a neartú chun a áirithiú go ndéanfar sáruithe forleathana a bhrath go tráthúil agus go héifeachtach. Ba cheart soiléiriú a dhéanamh ar an bhfaisnéis ba cheart a mhalartú agus ar an iarobair is gá a dhéanamh tar éis malartú faisnéise chun a áirithiú go ndéantar gníomh cuí i leith na bhfoláireamh sin a bhfuil gníomh de dhíth ina leith, agus go dtéitear i ngleic leo. Ba cheart don Choimisiún comhordú a dhéanamh ar fheidhmiú an tsásra faireachais, (23)Tá ról ríthábhachtach ag eagraíochtaí tomhaltóirí ó thaobh tomhaltóirí a chur ar an eolas faoina gcearta, a bhfeasacht a neartú, agus a leasanna a chosaint, lena náirítear díospóidí a réiteach. Ba cheart tomhaltóirí a spreagadh le dul i mbun comhair leis na húdaráis inniúla chun cur i bhfeidhm an Rialacháin seo a neartú. Ba cheart go mbeadh eagraíochtaí tomhaltóirí, go háirithe eagraíochtaí tomhaltóirí a bhféadfaidh cúraimí forfheidhmiúcháin a tharmligean chucu faoin Rialachán seo agus Lárionaid Eorpacha Tomhaltóirí, ba cheart go mbeidís in ann fógra a thabhairt do na húdaráis inniúla faoi sháruithe amhrasta agus faisnéis a chomhroinnt leo atá de dhíth chun sáruithe laistigh den Aontas agus sáruithe forleathana a bhrath, a imscrúdú agus a stopadh, (24)Ba cheart sáruithe atá forleathan ar fud an Aontais a réiteach go héifeachtach éifeachtúil. Chuige sin, ba cheart tosaíochtaí agus pleanáil ar leibhéal an Bhallstáit ó thaobh forfheidhmiú de a chomhordú agus Ba cheart na hacmhainní atá ag údaráis inniúla a chomhthiomsú. Ba cheart córas de phleananna débhliantúla forfheidhmiúcháin leanúnacha a chur i bhfeidhm chun é sin a bhaint amach, (25)Is féidir le sonraí a bhaineann le gearáin tomhaltóirí cabhrú le lucht ceaptha beartas ar an leibhéal náisiúnta agus ar leibhéal an Aontais chun measúnú a dhéanamh ar fheidhmiú margaí tomhaltóirí agus chun sáruithe a bhrath. D'fhonn malartú sonraí den sórt sin ar leibhéal an Aontais a éascú, tá Moladh glactha ag an gCoimisiún maidir le modheolaíocht chomhchuibhithe a úsáid chun gearáin agus fiosrúcháin ó thomhaltóirí a aicmiú agus a thuairisciú. Ba cheart an Moladh sin a chur chun feidhme chun tacaíocht iomlán a thabhairt do chomhar forfheidhmiúcháin agus chun brath sáruithe laistigh den Aontas agus sáruithe forleathana a éascú, (26)Bíonn dúshláin forfheidhmiúcháin ann a théann thar theorainneacha an Aontais, agus ba cheart leasanna thomhaltóirí an Aontais a chosaint ó thrádálaithe bradacha atá bunaithe i dtríú tíortha. Ar an ábhar sin, ba cheart caibidliú a dhéanamh le tríú tíortha ar chomhaontuithe idirnáisiúnta maidir le cúnamh frithpháirteach chun an reachtaíocht lena gcosnaítear leasanna tomhaltóirí a fhorfheidhmiú. Ba cheart an tábhar atá leagtha síos sa Rialachán seo a bheith san áireamh sna comhaontuithe idirnáisiúnta sin agus ba cheart iad a chaibidliú ar leibhéal an Aontais chun an chosaint is fearr is féidir do thomhaltóirí an Aontais agus comhar réidh le tríú tíortha a áirithiú, (27)Chun coinníollacha aonfhoirmeacha a áirithiú maidir le híoschumhachtaí na núdarás inniúil a chur chun feidhme agus a fheidhmiú, teorainneacha ama a shocrú agus sonraí eile a leagan amach do nósanna imeachta arb é is aidhm dóibh dul i ngleic le sáruithe laistigh den Aontais agus le sáruithe forleathana agus sonraí don sásra faireachas agus comhar riaracháin idir na húdaráis inniúla a leagan amach freisin, ba cheart cumhachtaí cur chun feidhme a thabhairt don Choimisiún. Ba cheart na cumhachtaí sin a fheidhmiú i gcomhréir le Rialachán (AE) Uimh. 182/2011 ó Pharlaimint na hEorpa agus ón gComhairle, (28)Is é an nós imeachta scrúdúcháin ba cheart a úsáid chun gníomhartha a ghlacadh de bhun Airteagail 10, 11, 12, 13, 15, 20, 27, 31, 32, 34, 35, 36, 37, 39, 43 agus 46 den Rialachán seo toisc gur gníomhartha iad a bhfuil raon feidhme ginearálta acu, (29)Tá an Rialachán seo ina chomhlánú ar rialacha earnála an Aontais lena ndéantar foráil maidir le comhar idir rialaitheoirí earnála, agus ar rialacha earnála an Aontais maidir le cúiteamh do thomhaltóirí as díobháil a eascraíonn as sáruithe ar na rialacha sin. Tá an Rialachán seo gan dochar do chórais agus do líonraí eile comhair atá leagtha amach i reachtaíocht earnála an Aontais. Méadaíonn an Rialachán seo an comhar agus an comhordú idir an líonra cosanta tomhaltóirí agus i measc líonraí na gcomhlachtaí agus na núdarás rialála a bunaíodh le reachtaíocht earnála an Aontais, (30)Tá an Rialachán seo gan dochar do rialacha an Aontais atá ann cheana maidir le cumhachtaí comhlachtaí náisiúnta rialála a bunaíodh le reachtaíocht earnála an Aontais. Más iomchuí agus más féidir, ba cheart do na comhlachtaí sin na cumhachtaí atá ar fáil dóibh faoi dhlí an Aontais agus faoin dlí náisiúnta a úsáid chun stad nó cosc a chur le sáruithe laistigh den Aontas agus le sáruithe forleathana nó chun cúnamh a thabhairt do na húdaráis inniúla é sin a dhéanamh, (31)Maidir le cúiteamh as díobháil a rinneadh do chomhleasanna tomhaltóirí a ríomh, ba cheart feidhm a bheith ag rialacha reachtaíocht earnála an Aontais maidir le paisinéirí, e.g. Rialachán (CE) Uimh. 261/2004 ó Pharlaimint na hEorpa agus ón gComhairle, Rialachán (CE) Uimh. 1371/2007 ó Pharlaimint na hEorpa agus ón gComhairle, Rialachán (AE) Uimh. 1177/2010 ó Pharlaimint na hEorpa agus ón gComhairle agus Rialachán (AE) Uimh. 181/2011 ó Pharlaimint na hEorpa agus ón gComhairle. I gcás nach gcumhdaíonn reachtaíocht earnála an Aontais cúiteamh as díobháil a eascraíonn as sáruithe laistigh den Aontas nó sáruithe forleathana, ba cheart an cúiteamh a bhunú ar an dlí náisiúnta is infheidhme, (32)Tá an Rialachán seo gan dochar do ról agus cumhachtaí na núdarás inniúil agus an Údaráis Baincéireachta Eorpaigh maidir le comhleasanna eacnamaíocha tomhaltóirí a chosaint i gcúrsaí a bhaineann le seirbhísí do chuntais íocaíochta agus comhaontuithe creidmheasa a bhaineann le maoin chónaithe dhochorraithe faoi Threoir 2014/17/AE ó Pharlaimint na hEorpa agus ón gComhairle agus faoi Threoir 2014/92/AE ó Pharlaimint na hEorpa agus ón gComhairle.

(33)I bhfianaise na sásraí comhair atá ann cheana faoi Threoir 2014/17/AE ó Pharlaimint na hEorpa agus ón gComhairle agus faoi Threoir 2014/92/AE ó Pharlaimint na hEorpa agus ón gComhairle, ní bheidh feidhm ag an sásra um chúnamh frithpháirteach (Caibidil III) maidir leis sáruithe laistigh den Aontas dá bhforáiltear leis na Treoracha sin. (34)Tá an Rialachán seo gan dochar do na pionóis atá leagtha síos i reachtaíocht earnála an Aontais agus i reachtaíocht an Aontais maidir le tomhaltóirí atá infheidhme maidir le sáruithe náisiúnta. Ba cheart do na húdaráis inniúla, de réir mar is iomchuí, forálacha an dlí náisiúnta lena gcuirtear na forálacha sin chun feidhme a chur i bhfeidhm, agus scála agus raon iarbhír an tsáraithe agus an díobháil atá á déanamh ag an sárú do thomhaltóirí i mBallstáit eile á chur san áireamh, (35)Leis an Rialachán seo, urramaítear na cearta bunúsacha agus na prionsabail a dtugtar aitheantas dóibh go háirithe i gCairt um Chearta Bunúsacha an Aontais Eorpaigh. Ba cheart, dá réir sin, na cearta agus na prionsabail sin a urramú agus an Rialachán seo á léirmhíniú agus á chur i bhfeidhm. Agus na híoschumhachtaí atá leagtha amach sa Rialachán seo á bhfeidhmiú acu, ba cheart do na húdaráis inniúla an chothromaíocht iomchuí a bhaint amach idir na leasanna arna gcosaint ag na cearta bunúsacha amhail leibhéal ard cosanta do thomhaltóirí, an tsaoirse gnó a dhéanamh agus saoirse faisnéise. (36)Ós rud é nach féidir leis na Ballstáit cuspóir an Rialacháin seo, eadhon comhar idir na húdaráis náisiúnta atá freagrach as an dlí cosanta tomhaltóirí a fhorfheidhmiú, a ghnóthú go leordhóthanach toisc nach féidir leo comhar agus comhordú a áirithiú agus iad ag gníomhú leo féin, ach gur fearr, de bharr raon feidhme críochach agus pearsanta an Rialacháin, is féidir é a ghnóthú ar leibhéal an Aontais, féadfaidh an tAontas bearta a ghlacadh, i gcomhréir le prionsabal na coimhdeachta a leagtar amach in Airteagal 5 den Chonradh ar an Aontas Eorpach. I gcomhréir le prionsabal na comhréireachta a leagtar amach san Airteagal sin, ní théann an Rialachán seo thar a bhfuil riachtanach chun an cuspóir sin a ghnóthú, (37)Ba cheart, dá bhrí sin, Rialachán (CE) Uimh. 2006/2004 a aisghairm, TAR ÉIS AN RIALACHÁN SEO A GHLACADH: CAIBIDIL I FORÁLACHA TOSAIGH Airteagal 1 Ábhar Leis an Rialachán seo, leagtar síos na coinníollacha maidir le comhar idir na húdaráis inniúla sna Ballstáit atá ainmnithe mar údaráis atá freagrach as na dlíthe lena gcosnaítear leasanna tomhaltóirí a fhorfheidhmiú agus maidir le comhar leis an gCoimisiún chun a áirithiú go gcomhlíonfar na dlíthe sin agus go bhfeidhmeoidh an margadh inmheánach go réidh agus chun cosaint leasanna eacnamaíocha tomhaltóirí a fheabhsú. Airteagal 2 Raon feidhme 1. Tá feidhm ag an Rialachán seo maidir leis na sáruithe laistigh den Aontas agus na sáruithe forleathana atá sainmhínithe i bpointe (b) agus i bpointe (c) d'Airteagal 3. 2. Tá feidhm ag an Rialachán seo freisin maidir le sáruithe laistigh den Aontas agus sáruithe forleathana gearrshaolacha, fiú má stadadh den sárú sular cuireadh tús leis an bhforfheidhmiú nó sularbh fhéidir an forfheidhmiú a chur i gcrích. 3. Beidh an Rialachán seo gan dochar do rialacha an Aontais maidir leis an dlí príobháideach idirnáisiúnta, go háirithe rialacha a bhaineann le dlínse cúirteanna agus na dlíthe is infheidhme. 4. Beidh an Rialachán seo gan dochar do bhearta a chur i bhfeidhm sna Ballstáit a bhaineann le comhar breithiúnach in ábhair choiriúla agus shibhialta, go háirithe feidhmiú an Ghréasáin Breithiúnaigh Eorpaigh. 5. Beidh an Rialachán seo gan dochar do na Ballstáit aon oibleagáidí breise a chomhlíonadh atá orthu maidir le cúnamh frithpháirteach ar mhaithe le comhleasanna eacnamaíocha tomhaltóirí a chosaint, lena náirítear ábhair choiriúla a eascraíonn as gníomhartha eile dlí, comhaontuithe déthaobhacha nó iltaobhacha san áireamh. 6. Beidh an Rialachán seo gan dochar don ról agus do na cumhachtaí atá ag údaráis inniúla agus ag an Údarás Baincéireachta Eorpach faoi Threoir 2014/17/AE ó Pharlaimint na hEorpa agus ón gComhairle an 4 Feabhra 2014 maidir le comhaontuithe creidmheasa do thomhaltóirí a bhaineann le maoin chónaithe dhochorraithe agus faoi Threoir 2014/92/AE ó Pharlaimint na hEorpa agus ón gComhairle an 23 Iúil 2014 maidir le hinchomparáideacht táillí a bhaineann le cuntais íocaíochta, le malartú cuntas íocaíochta agus le rochtain ar chuntais íocaíochta a bhfuil gnéithe bunúsacha acu.

7. Ní bheidh feidhm ag Caibidil III den Rialachán seo maidir le sáruithe laistigh den Aontas ar na gníomhartha reachtacha seo a leanas: (a)Treoir 2014/17/AE ó Pharlaimint na hEorpa agus ón gComhairle an 4 Feabhra 2014 maidir le comhaontuithe creidmheasa do thomhaltóirí a bhaineann le maoin chónaithe dhochorraithe. (b)Treoir 2014/92/AE ó Pharlaimint na hEorpa agus ón gComhairle an 23 Iúil 2014 maidir le hinchomparáideacht táillí a bhaineann le cuntais íocaíochta, le malartú cuntas íocaíochta agus le rochtain ar chuntais íocaíochta a bhfuil gnéithe bunúsacha acu. 8. Beidh an Rialachán seo gan dochar do Threoir 2009/22/CE ó Pharlaimint na hEorpa agus ón gComhairle. Airteagal 3 Sainmhínithe Chun críocha an Rialacháin seo tá feidhm ag na sainmhínithe seo a leanas: (a)ciallaíonn 'na dlíthe lena gcosnaítear leasanna tomhaltóirí' na Treoracha, arna dtrasuí i ndlíchórais na mBallstát, agus na Rialacháin atá liostaithe san Iarscríbhinn; (b)ciallaíonn 'sárú laistigh den Aontas' aon ghníomh nó neamhghníomh leanúnach nó stoptha nach bhfuil i gcomhréir leis na dlíthe lena gcosnaítear leasanna tomhaltóirí, a rinne díobháil, atá ag déanamh díobhála, nó ar dócha go ndéanfaidh sé díobháil do chomhleasanna tomhaltóirí atá ina gcónaí i mBallstát eile seachas an Ballstát inar thosaigh nó inar ndearnadh an gníomh nó an neamhghníomh, ina bhfuil an trádálaí atá freagrach as an ngníomh nó neamhghníomh bunaithe nó ina bhfuil fianaise nó sócmhainní an trádálaí a bhaineann leis an ngníomh nó neamhghníomh le fáil; (c)ciallaíonn 'sárú forleathan': (1)aon ghníomh nó neamhghníomh nach bhfuil i gcomhréir leis na dlíthe lena gcosnaítear leasanna tomhaltóirí, a rinne díobháil, atá ag déanamh díobhála, nó ar dócha go ndéanfaidh sé díobháil do chomhleasanna tomhaltóirí atá in dhá Bhallstát eile ar a laghad seachas an Ballstát inar thosaigh nó inar ndearnadh an gníomh nó an neamhghníomh, nó ina bhfuil an trádálaí atá freagrach as an ngníomh nó neamhghníomh bunaithe, nó ina bhfuil fianaise nó sócmhainní a bhaineann leis an ngníomh nó neamhghníomh le fáil; is cuma an gníomh nó neamhghníomh a bheith ag leanúint ar aghaidh nó stad a bheith curtha leis; nó (2)aon ghníomh nó neamhghníomh atá i gcoinne na ndlíthe lena gcosnaítear leasanna tomhaltóirí a bhfuil gnéithe comónta ag baint leo, e.g. an cleachtas mídhleathach céanna, an leas céanna a bheith á shárú nó an dá ní sin a bheith ag tarlú i gcomhthráth, in dhá Bhallstát ar a laghad; (d)ciallaíonn 'údarás is iarratasóir' an túdarás inniúil a iarrann cúnamh frithpháirteach; (e)ciallaíonn 'údarás faighte iarrata' an túdarás inniúil a niarrtar air cúnamh frithpháirteach a thabhairt; (f)ciallaíonn 'trádálaí' aon duine nádúrtha nó dlítheanach, is cuma cé acu faoi úinéireacht phríobháideach nó phoiblí atá sé, atá ag gníomhú chun críocha a bhfuil baint acu lena thrádáil, lena ghnó, lena cheird nó lena ghairm, lena náirítear aon duine eile atá ag gníomhú faoi ainm nó thar ceann an duine sin; (g)ciallaíonn 'faireachas margaidh' gníomhaíochtaí, gníomhartha nó bearta arna ndéanamh ag údarás inniúil arb é is aidhm dóibh fáil amach an ndearnadh, nó an bhfuiltear ag déanamh, sáruithe laistigh den Aontas nó sáruithe forleathana; (h)ciallaíonn 'gearán ó thomhaltóir' ráiteas, a bhfuil fianaise réasúnta ag tacú leis, go ndearna, nó gur dócha go ndéanfaidh, trádálaí sárú ar na dlíthe lena gcosnaítear leasanna tomhaltóirí; (i)ciallaíonn 'díobháil do chomhleasanna tomhaltóirí' díobháil iarbhír nó fhéideartha do leasanna roinnt tomhaltóirí a mbaineann sáruithe laistigh den Aontas nó sárú forleathan leo; agus déanfar toimhde den mhéid sin go háirithe i gcás ina ndearna, ina ndéanann nó ar dócha go ndéanfaidh an sárú díobháil fhéideartha nó iarbhír do líon mór tomhaltóirí atá sa chás céanna. Airteagal 4 Tréimhsí teorann i leith sáruithe

1. Féadann na húdaráis áitiúla imscrúdú a dhéanamh ar sháruithe dá dtagraítear in Airteagal 2 agus toirmeasc a chur ar thrádálaithe sáruithe den sórt sin a dhéanamh arís. Féadfaidh na húdaráis inniúla pionóis a fhorchur as sáruithe den sórt sin laistigh de thréimhse cúig bliana ó stad an sárú. 2. Is é an tús a bheidh ag an tréimhse teorann ar féidir pionóis a fhorchur lena linn an lá a stad an sárú. 3. Aon ghníomhaíocht a dhéanfaidh an túdarás inniúil chun críche an imscrúdaithe nó na nimeachtaí forfheidhmiúcháin agus a bhaineann leis an sárú, beidh d'éifeacht aici an tréimhse teorann ar féidir pionóis a chur i bhfeidhm lena linn a chur ar fionraí go dtí go nglacfar an cinneadh deiridh faoin gcúrsa. Déanfar an tréimhse teorann ar féidir pionóis a chur i bhfeidhm lena linn a chur ar fionraí a fhad is a bheidh an cinneadh, an tordú nó an gníomh eile arna dhéanamh ag an údarás inniúil faoi réir imeachtaí cúirte atá ar feitheamh. CAIBIDIL II ÚDARÁIS INNIÚLA AGUS A gCUID CUMHACHTAÍ Airteagal 5 Údaráis inniúla agus oifigí idirchaidrimh aonair 1. Is é saghas údarás a ainmneoidh gach Ballstát mar údaráis inniúla ná údaráis phoiblí atá bunaithe ar an leibhéal náisiúnta, réigiúnach nó áitiúil agus a bhfuil freagrachtaí sonracha orthu na dlíthe lena gcosnaítear leasanna tomhaltóirí a fhorfheidhmiú, sin é an saghas údarás. 2. Comhlíonfaidh údaráis inniúla a gcuid oibleagáidí faoin Rialachán seo amhail is dá mba ag gníomhú thar ceann thomhaltóirí a mBallstáit féin, agus thar a gceann féin, a bheidís. 3. Ainmneoidh gach Ballstát údarás inniúil amháin mar oifig idirchaidrimh aonair. 4. Is í an oifig idirchaidrimh aonair a bheidh freagrach as comhordú a dhéanamh ar ghníomhaíochtaí imscrúdaithe agus forfheidhmiúcháin a bhaineann le sáruithe laistigh den Aontas agus sáruithe forleathana, gníomhaíochtaí arna ndéanamh ag údaráis inniúla, údaráis phoiblí eile dá dtagraítear in Airteagal 6, comhlachtaí ainmnithe eile atá leagtha amach in Airteagal 13 agus eintitis atá rannpháirteach sa sásra foláirimh atá leagtha amach in Airteagal 34. 5. Áiritheoidh na Ballstáit go bhfuil an méid acmhainní is gá ag údaráis inniúla agus ag oifigí idirchaidrimh aonair chun an Rialachán seo a chur i bhfeidhm agus chun úsáid éifeachtach a bhaint as na cumhachtaí atá acu de bhun Airteagal 8, lena náirítear leordhóthain acmhainní buiséadacha agus acmhainní de chineálacha eile, saineolas, nósanna imeachta agus socruithe eile. 6. I gcás ina bhfuil níos mó ná aon údarás inniúil amháin ar a gcríoch, áiritheoidh na Ballstáit go bhfuil dualgais gach ceann de na húdaráis sin sainithe go soiléir agus go bhfuil siad ag obair i ndlúthchomhar le chéile sa chaoi is go bhféadfaidh siad a gcuid dualgas a dhéanamh go héifeachtach. Airteagal 6 Comhar le húdaráis phoiblí eile agus le comhlachtaí ainmnithe eile 1. Féadfaidh gach Ballstát oibleagáid a fhorchur ar údaráis phoiblí eile cúnamh a thabhairt d'údaráis inniúla a gcuid oibleagáidí a chomhlíonadh. 2. Féadfaidh údarás inniúil iarraidh ar na húdaráis phoiblí eile dá dtagraítear i mír 1 gach beart forfheidhmiúcháin a dhéanamh is gá agus is féidir a dhéanamh faoin dlí náisiúnta chun stad a chur le sáruithe laistigh den Aontas agus le sáruithe forleathana, nó chun toirmeasc a chur orthu. 3. Áiritheoidh na Ballstáit go bhfuil na hacmhainní agus na cumhachtaí is gá ag na húdaráis phoiblí eile chun dul i mbun comhair go héifeachtach leis na húdaráis inniúla chun an Rialachán seo a chur i bhfeidhm. Déanfaidh na húdaráis phoiblí eile an túdarás inniúil a chur ar an eolas go rialta faoi na bearta a rinneadh chun an Rialachán seo a chur i bhfeidhm. 4. Féadfaidh gach Ballstát comhlachtaí a ainmniú ag a bhfuil leas dlisteanach i stad a chur le sáruithe nó toirmeasc a chur orthu ('comhlachtaí ainmnithe') chun an fhaisnéis is gá a bhailiú agus na bearta forfheidhmiúcháin is gá atá ar fáil dóibh faoin dlí náisiúnta a dhéanamh thar ceann údarás faighte iarrata inniúil. 5. Áiritheoidh na Ballstáit go noibreoidh na húdaráis inniúla agus na comhlachtaí ainmnithe i gcomhar le chéile, go háirithe chun a áirithiú go ndéanfar na sáruithe dá dtagraítear in Airteagal 2 a chur ar a súile do na húdaráis inniúla gan mhoill.

Airteagal 7 Faisnéis agus liostaí 1. Cuirfidh na Ballstáit in iúl gan mhoill don Choimisiún agus do gach Ballstát céannacht na núdarás inniúil, na hoifige idirchaidrimh aonair, agus na gcomhlachtaí ainmnithe dá dtagraítear in Airteagal 13 agus céannacht na neintiteas atá rannpháirteach sa sásra foláirimh mar atá leagtha amach in Airteagal 34, agus cuirfidh sé in iúl dóibh, freisin, aon athruithe a rinneadh orthu. 2. Beidh ag an gCoimisiún ar a shuíomh gréasáin liosta a bheidh ar fáil go poiblí de na hoifigí idirchaidrimh aonair, de na húdaráis inniúla, agus de na comhlachtaí agus eintitis ainmnithe, agus coinneoidh sé an liosta sin cothrom le dáta. Airteagal 8 Íoschumhachtaí údarás inniúil 1. Beidh ag gach údarás inniúil na cumhachtaí imscrúdúcháin agus forfheidhmiúcháin is gá chun an Rialachán seo a chur chun feidhme, agus feidhmeoidh siad na cumhachtaí sin i gcomhréir leis an Rialachán seo agus leis an dlí náisiúnta. 2. Beidh na cumhachtaí seo a leanas ar a laghad ag gach údarás inniúil agus feidhmeoidh siad iad de réir na gcoinníollacha atá leagtha amach in Airteagal 9 chun an méid seo a dhéanamh: (a)rochtain a fháil ar aon doiciméad, sonraí nó faisnéis ábhartha a bhaineann le sáruithe faoin Rialacháin seo, is cuma cén fhoirm nó formáid ina bhfuil siad agus is cuma cad é meán nó ionad a stórála; (b)ceangal a chur ar aon duine nádúrtha nó dlítheanach, lena náirítear bainc, soláthraithe seirbhísí idirlín, clárlanna agus cláraitheoirí fearann agus soláthraithe seirbhísí óstála, aon doiciméad, sonraí nó faisnéis ábhartha, is cuma cén fhoirm nó formáid ina bhfuil siad agus is cuma cad é meán nó ionad a stórála, a sholáthar, chun críche, i measc nithe eile, sreabha airgeadais agus sonraí a shainaithint agus a leanúint, nó chun críche céannacht daoine a fhionnadh a bhfuil baint acu le sreabha airgeadais agus sonraí, faisnéis cuntas bainc agus úinéireacht suíomhanna gréasáin; (c)ceangal a chur ar aon údarás, comhlacht nó gníomhaireacht phoiblí atá i mBallstát an údaráis inniúil aon doiciméad, sonraí nó faisnéis ábhartha, is cuma cén fhoirm nó formáid ina bhfuil siad agus is cuma cad é meán nó ionad a stórála, a sholáthar, chun críche, i measc nithe eile, sreabha airgeadais agus sonraí a shainaithint agus a leanúint, nó chun críche céannacht daoine a fhionnadh a bhfuil baint acu le sreabha airgeadais agus sonraí, faisnéis cuntas bainc agus úinéireacht suíomhanna gréasáin; (d)na cigireachtaí ar an láthair is gá a dhéanamh, lena náirítear an chumhacht chun dul isteach in aon áitreabh, ar aon talamh nó in aon chóir iompair nó iarraidh ar údaráis eile é sin a dhéanamh chun cóipeanna d'fhaisnéis, de shonraí nó de dhoiciméid a scrúdú, a ghabháil, a thógáil nó a fháil, is cuma cad é a meán stórála; aon áitreabh, faisnéis, sonraí nó doiciméad a shéalú ar feadh tréimhse is gá agus a mhéid is gá chun an chigireacht a dhéanamh; iarraidh ar aon ionadaí nó ball foirne de chuid an trádálaí lena mbaineann míniú a thabhairt ar fhíricí, faisnéis nó doiciméid a bhaineann le hábhar na cigireachta agus na freagraí a thaifeadadh; (e)earraí nó seirbhísí a cheannach mar cheannacháin tástála, chun sáruithe faoin Rialachán a bhrath agus fianaise a fháil; (f)earraí nó seirbhísí a cheannach faoi rúnaitheantas, chun sáruithe faoin Rialachán a bhrath agus fianaise a fháil; (g)bearta eatramhacha a ghlacadh chun cosc a chur ar an mbaol go ndéanfar díobháil thromchúiseach dholeasaithe do thomhaltóirí, go háirithe suíomh gréasáin, fearann nó suíomh digiteach den sórt sin, seirbhís nó cuntas a chur ar fionraí; (h)imscrúduithe nó nósanna imeachta a thionscnamh chun stad a chur le sáruithe laistigh den Aontas nó le sáruithe forleathana, ar a thionscnamh féin agus nuair is iomchuí, faisnéis ina thaobh sin a fhoilsiú; (i)gealltanas a fháil ón trádálaí is cúis leis an sárú laistigh den Aontas nó leis an sárú forleathan stadadh den sárú agus, nuair is iomchuí, an díobháil a rinneadh a chúiteamh le tomhaltóirí; (j)iarratas i scríbhinn a dhéanamh ar an trádálaí stadadh den sárú; (k)stad a chur leis an sárú nó toirmeasc a chur air; (l)suíomh gréasáin, fearann nó suíomh digiteach den sórt céanna, seirbhís nó cuntas, nó cuid de na nithe sin, a dhúnadh, lena náirítear trí iarraidh ar thríú páirtí nó ar údarás poiblí eile é sin a dhéanamh;

(m)pionóis a fhorchur, lena náirítear fíneálacha agus íocaíochtaí pionóis, as sáruithe laistigh den Aontas agus sáruithe forleathana agus as gan cinneadh, ordú, beart eatramhach, gealltanas nó beart eile arna nglacadh de bhun an Rialacháin seo a chomhlíonadh; (n) ordú don trádálaí is cúis leis an sárú nó leis an sárú forleathan an díobháil a rinneadh do thomhaltóirí de dheasca an tsáraithe a chúiteamh leo, le cúiteamh airgid cuir i gcás, nó trí dheireadh a chur leis an gconradh más rogha leo é nó le bearta eile; (o)ordú a thabhairt an brabús a rinneadh de bharr an tsáraithe a aisíoc, lena náirítear ordú a thabhairt an brabús a íoc leis an státchiste nó le tairbhí atá ainmnithe ag an údarás inniúil nó faoin dlí náisiúnta; (p)aon chinneadh deiridh, aon bheart eatramhach nó aon ordú eatramhach a fhoilsiú, lena náirítear céannacht an trádálaí is cúis leis an sárú laistigh den Aontas nó leis an sárú forleathan a fhoilsiú; (q)dul i gcomhairle le tomhaltóirí, eagraíochtaí tomhaltóirí, comhlachtaí ainmnithe agus le daoine eile ar údar imní dóibh éifeachtacht na ngealltanas atá molta maidir le stad a chur leis an sárú agus deireadh a chur leis an díobháil a tháinig as. Airteagal 9 Íoschumhachtaí a fheidhmiú 1. Déanfaidh na húdaráis inniúla na cumhachtaí atá leagtha amach in Airteagal 8 a fheidhmiú i gcomhréir leis an Rialachán seo agus leis an dlí náisiúnta: (a)go díreach faoina núdarás féin; nó (b)trí iarratas a dhéanamh ar chúirteanna atá inniúil an cinneadh is gá a ghlacadh, agus, nuair is iomchuí, trí achomharc a dhéanamh má dhiúltaítear don iarratas ar an gcinneadh is gá a ghlacadh. 2. A mhéid a fheidhmeoidh údaráis inniúla a gcuid cumhachtaí trí iarratas a chur faoi bhráid cúirteanna, beidh sé de chumhacht ag na cúirteanna sin an cinneadh is gá a ghlacadh, agus gníomhóidh siad i gcomhréir leis an Rialachán seo. 3. Áiritheoidh na Ballstáit go bhfuil na táillí cúirte agus na costais eile a bhaineann le cinneadh cúirte a ghlacadh mar thoradh ar imeachtaí a tionscnaíodh chun an Rialachán seo a chur i bhfeidhm, áiritheoidh siad go bhfuil siad comhréireach agus nach bac iad ar chur i bhfeidhm an Rialacháin seo. Airteagal 10 Cumhachtaí cur chun feidhme Féadfaidh an Coimisiún gníomhartha cur chun feidhme a ghlacadh ina leagfar amach na coinníollacha maidir le cur i bhfeidhm agus feidhmiú íoschumhachtaí na núdarás inniúil dá dtagraítear in Airteagal 8. Glacfar na gníomhartha cur chun feidhme sin i gcomhréir leis an nós imeachta scrúdúcháin dá dtagraítear in Airteagal 48(2). CAIBIDIL III SÁSRA UM CHÚNAMH FRITHPHÁIRTEACH Airteagal 11 Iarrataí ar fhaisnéis

1. Déanfaidh an túdarás faighte iarrata, ar iarraidh a fháil dó ó údarás is iarratasóir, aon fhaisnéis ábhartha a thabhairt is gá chun a shuíomh an ndearnadh sárú laistigh den Aontas agus chun go gcuifear stad leis an sárú sin. Tabharfaidh an túdarás faighte iarrata fógra don Choimisiún gan mhoill faoin iarraidh ar fhaisnéis agus faoina fhreagra. 2. Déanfaidh an túdarás faighte iarrata na himscrúduithe iomchuí nó déanfaidh sé aon bhearta eile is gá nó is iomchuí d'fhonn an fhaisnéis a theastaíonn a fháil. Más gá, déanfar na himscrúduithe sin i gcomhar le húdaráis phoiblí eile nó le comhlachtaí ainmnithe eile. 3. Ar iarratas a fháil dó ón údarás is iarratasóir, féadfaidh an túdarás faighte iarrata cead a thabhairt d'oifigigh inniúla de chuid an údaráis is iarratasóir bheith in éineacht le hoifigigh an údaráis iarrata fad is atá oifigigh an údaráis iarrata i mbun imscrúdú. 4. Freagróidh an túdarás faighte iarrata an iarraidh trí úsáid a bhaint as an nós imeachta um iarrataí faisnéise, agus déanfaidh sé sin laistigh de na teorainneacha ama atá leagtha síos ag an gCoimisiún sa ghníomh cur chun feidhme. 5. Glacfaidh an Coimisiún gníomhartha cur chun feidhme ina leagfar amach na teorainneacha ama, na foirmeacha caighdeánacha agus mionsonraí na nósanna imeachta um iarrataí faisnéise. Glacfar na gníomhartha cur chun feidhme sin i gcomhréir leis an nós imeachta scrúdúcháin dá dtagraítear in Airteagal 48(2). Airteagal 12 Iarrataí ar bhearta cur chun feidhme 1. Ar iarraidh a fháil dó ó údarás is iarratasóir, déanfaidh údarás faighte iarrata gach beart is gá chun go gcuirfear stad leis an sárú laistigh den Aontas nó chun go gcuirfear toirmeasc air, lena náirítear trí phionóis a fhorchur agus ordú a thabhairt an díobháil a rinneadh do thomhaltóirí de dheasca an tsáraithe a chúiteamh leo nó an cúiteamh sin a éascú. 2. D'fhonn na hoibleagáidí atá air de bhun mhír 1 a chomhlíonadh, feidhmeoidh an túdarás faighte iarrata na cumhachtaí atá leagtha amach in Airteagal 8 agus feidhmeoidh sé aon chumhachtaí eile a deonaíodh dó faoin dlí náisiúnta. Cinnfidh an túdarás faighte iarrata cé na bearta forfheidhmiúcháin atá iomchuí chun go gcuirfear stad leis an sárú laistigh den Aontas nó chun go gcuirfear toirmeasc air, ar dhóigh chomhréireach, éifeachtach agus éifeachtúil. Más gá, cinnfear agus cuirfear chun feidhme na bearta sin le cuidiú údarás poiblí eile. 3. Cuirfidh an túdarás faighte iarrata an túdarás is iarratasóir ar an eolas go rialta faoi na bearta atá déanta aige agus rachaidh sé i gcomhairle leis ina dtaobh freisin. Trí bhíthin an bhunachair sonraí dá dtagraítear in Airteagal 43, tabharfaidh an túdarás faighte iarrata fógra gan mhoill don údarás is iarratasóir, d'údaráis inniúla Ballstát eile agus don Choimisiún faoi na bearta atá déanta aige agus faoina dtionchar ar an sárú laistigh den Aontas, agus luafar na nithe seo a leanas: (a)cé acu a forchuireadh bearta eatramhacha nó nár forchuireadh; (b)cé acu ar stad an sárú nó nár stad; (c)cé na pionóis a forchuireadh; (d)méid an chúitimh a tugadh do na tomhaltóirí; (e)cé acu a cuireadh chun feidhme na bearta nó nár cuireadh chun feidhme iad. 4. Freagróidh an túdarás faighte iarrata an iarraidh trí úsáid a bhaint as an nós imeachta um iarrataí faisnéise, agus déanfaidh sé sin laistigh de na teorainneacha ama atá leagtha síos ag an gCoimisiún sa ghníomh cur chun feidhme. 5. Glacfaidh an Coimisiún gníomhartha cur chun feidhme ina leagfar amach na teorainneacha ama, na foirmeacha caighdeánacha agus mionsonraí na nósanna imeachta um iarrataí faisnéise. Glacfar na gníomhartha cur chun feidhme sin i gcomhréir leis an nós imeachta scrúdúcháin dá dtagraítear in Airteagal 48(2). Airteagal 13 Ról na gcomhlachtaí ainmnithe 1. Féadfaidh an túdarás faighte iarrata treoir a thabhairt do chomhlacht ainmnithe an fhaisnéis is gá a bhailiú nó na bearta forfheidhmiúcháin is gá a dhéanamh chun go gcuirfear stad leis an sárú nó chun go gcuirfear toirmeasc air. Ní fhéadfaidh an túdarás faighte iarrata sin a dhéanamh ach amháin i gcás inar dealraitheach go bhfaighidh an comhlacht sin an fhaisnéis atá le hiarraidh nó go gcuirfear stad leis an sárú nó go gcuirfear toirmeasc air ar dhóigh chomh héifeachtach chéanna leis an dóigh a dhéanfadh an túdarás faighte iarrata é.

2. Áiritheoidh an túdarás faighte iarrata nach nochtfar mar thoradh ar an treoir a thugtar don chomhlacht ainmnithe aon fhaisnéis atá faoi réir na rialacha maidir le rúndacht agus maidir le rúndacht ghairmiúil agus tráchtála atá leagtha amach in Airteagal 41. 3. I gcás nach néireoidh leis an gcomhlacht ainmnithe stad a chur leis an sárú laistigh den Aontas nó toirmeasc a chur air, laistigh den teorann ama atá leagtha amach de bhun Airteagal 11(4) agus Airteagal 12(4), gníomhóidh an túdarás faighte iarrata é féin i leith na hiarrata de bhun Airteagal 11 agus Airteagal 12. 4. Sula dtabharfaidh sé treoir don chomhlacht ainmnithe, rachaidh an túdarás faighte iarrata inniúil i gcomhairle leis an údarás is iarratasóir faoin rún atá aige treoir a thabhairt do chomhlacht ainmnithe. I gcás nach naontaíonn an túdarás is iarratasóir le treoir a thabhairt do chomhlacht ainmnithe, cuirfidh sé sin in iúl don údarás faighte iarrata gan mhoill i scríbhinn agus tabharfaidh sé cúiseanna a easaontaithe. Sa chás sin, ní thabharfaidh an túdarás faighte iarrata treoir don chomhlacht ainmnithe agus gníomhóidh sé féin i leith na hiarrata. 6. Glacfaidh an Coimisiún gníomhartha cur chun feidhme ina leagfar amach na teorainneacha ama, na foirmeacha caighdeánacha agus mionsonraí na nósanna imeachta a bhaineann le comhlachtaí ainmnithe. Glacfar na gníomhartha cur chun feidhme sin i gcomhréir leis an nós imeachta scrúdúcháin dá dtagraítear in Airteagal 48(2). Airteagal 14 Nós imeachta um iarrataí ar chúnamh frithpháirteach 1. In aon iarratas ar chúnamh frithpháirteach, tabharfaidh an túdarás is iarratasóir leordhóthain faisnéise chun é a chur ar chumas d'údarás faighte iarrata an iarraidh a chomhlíonadh, lena náirítear aon fhianaise is gá agus nach féidir a fháil ach i mBallstát an údaráis is iarratasóir. 2. Déanfaidh an túdarás is iarratasóir iarrataí a sheoladh chuig an oifig idirchaidrimh aonair atá ag Ballstát an údaráis faighte iarrata agus chuig an oifig idirchaidrimh aonair atá ag Ballstát an údaráis is iarratasóir, mar mhéar ar eolas dóibh. Déanfaidh an oifig idirchaidrimh aonair atá ag Ballstát an údaráis faighte iarrata an iarraidh a chur ar aghaidh chuig an údarás inniúil iomchuí gan mhoill. 3. Maidir le hiarrataí ar chúnamh frithpháirteach agus gach cumarsáid a bhaineann leis na hiarrataí sin, is i scríbhinn a dhéanfar iad, ag úsáid na bhfoirmeacha caighdeánacha, agus seolfar go leictreonach iad tríd an mbunachar sonraí dá dtagraítear in Airteagal 43. 4. Maidir leis na teangacha a úsáidfear sna hiarrataí ar chúnamh frithpháirteach agus i ngach cumarsáid a bhaineann leis na hiarrataí sin, is iad na húdaráis inniúla lena mbaineann a shocróidh iad. 5. Mura féidir teacht ar shocrú faoi theangacha, is i dteanga oifigiúil Bhallstát an údaráis is iarratasóir a bheidh na hiarrataí agus is i dteanga oifigiúil Bhallstát an údaráis faighte iarrata a bheidh na freagraí. Sa chás sin, áiritheoidh gach údarás inniúil go ndéanfar na haistriúcháin is gá ar na hiarrataí, ar na freagraí agus ar na doiciméid eile a gheobhaidh sé ó údaráis inniúla eile. 6. Tabharfaidh an túdarás faighte iarrata freagra go díreach ar an údarás is iarratasóir agus ar an oifig idirchaidrimh aonair atá ag Ballstát an údaráis is iarratasóir agus ar an oifig idirchaidrimh atá ag Ballstát an údaráis faighte iarrata. Airteagal 15 Diúltú iarraidh ar chúnamh frithpháirteach a chomhlíonadh 1. Féadfaidh údarás faighte iarrata diúltú iarraidh ar fhaisnéis arna déanamh faoi Airteagal 11 a chomhlíonadh, más ann do cheann amháin nó níos mó de na cásanna seo: (a) is é a thuairim, i ndiaidh dó dul i gcomhairle leis an údarás is iarratasóir, nach bhfuil aon ghá ag an údarás is iarratasóir leis an bhfaisnéis chun a shuíomh an ndearnadh sárú laistigh den Aontas nó an bhfuil cúis réasúnta ann lena chreidiúint go bhféadfaí sárú a dhéanamh; (b) ní mheasann an túdarás is iarratasóir go bhfuil an fhaisnéis faoi réir na bhforálacha maidir le rúndacht agus maidir le rúndacht ghairmiúil agus tráchtála atá leagtha amach in Airteagal 41; (c) tionscnaíodh imscrúduithe coiriúla nó imeachtaí breithiúnacha cheana nó tugadh breith dheiridh cheana i dtaobh an tsáraithe chéanna laistigh den Aontas agus i gcoinne an trádálaí chéanna os comhair údaráis bhreithiúnacha Bhallstát an údaráis faighte iarrata nó Bhallstát an údaráis is iarratasóir. 2. Féadfaidh údarás faighte iarrata diúltú iarraidh ar bhearta forfheidhmiúcháin arna déanamh faoi Airteagal 12, más ann do cheann amháin nó níos mó de na cásanna seo: (a) tionscnaíodh imscrúduithe coiriúla nó imeachtaí breithiúnacha cheana nó tugadh breith dheiridh cheana i dtaobh an tsáraithe chéanna laistigh den Aontas agus i gcoinne an trádálaí chéanna os comhair údaráis bhreithiúnacha Bhallstát an údaráis iarrata nó Bhallstát an údaráis is iarratasóir;

(b) is é a thuairim, i ndiaidh don údarás faighte iarrata imscrúdú iomchuí a dhéanamh, nach ndearnadh sárú laistigh den Aontas; (c) is é a thuairim nár thug an túdarás is iarratasóir leordhóthain faisnéise i gcomhréir le hAirteagal 12(1). Ní féidir diúltú d'iarraidh ar bhearta forfheidhmiúcháin ar an bhforas nár tugadh leordhóthain faisnéise más amhlaidh a diúltaíodh iarraidh ar fhaisnéis faoin sárú céanna laistigh den Aontas ar an bhforas gur tionscnaíodh imscrúduithe coiriúla nó imeachtaí breithiúnacha cheana nó gur tugadh breith dheiridh cheana i dtaobh an tsáraithe chéanna laistigh den Aontas agus i gcoinne an trádálaí chéanna, rud dá dtagraítear i mír (1)(c). 3. Cuirfidh an túdarás faighte iarrata an túdarás is iarratasóir agus an Coimisiún ar an eolas faoin diúltú iarraidh ar chúnamh frithpháirteach a chomhlíonadh agus faoi fhoras an diúltaithe. 4. I gcás easaontas idir an tiarratasóir agus an túdarás faighte iarrata, déanfaidh an túdarás is iarratasóir nó an túdarás faighte iarrata an cúrsa a chur faoi bhráid an Choimisiúin gan mhoill, agus eiseoidh an Coimisiún tuairim ina thaobh. I gcás nach gcuirfear an cúrsa faoina bhráid, féadfaidh an Coimisiún tuairim a eisiúint ar a thionscnamh féin. 5. Déanfaidh an Coimisiún faireachán ar fheidhmiú an tsásra um chúnamh frithpháirteach, ar a mhéid atá na húdaráis inniúla ag comhlíonadh na nósanna imeachta agus ar na teorainneacha ama d'iarrataí ar chúnamh frithpháirteach a phróiseáil. Beidh rochtain ag an gCoimisiún ar na hiarrataí ar chúnamh frithpháirteach agus ar an bhfaisnéis agus na doiciméid a chur an tiarratasóir agus an túdarás faighte iarrata chuig a chéile. 6. Nuair is iomchuí, féadfaidh an Coimisiún treoir a thabhairt do na Ballstáit agus comhairle a chur orthu chun a áirithiú go bhfeidhmeoidh an sásra um chúnamh frithpháirteach go héifeachtach agus go héifeachtúil. 7. Féadfaidh an Coimisiún gníomhartha cur chun feidhme a ghlacadh ina leagfar amach mionsonraí na nósanna imeachta arb é is feidhm dóibh déileáil le cásanna easaontas idir na húdaráis inniúla dá dtagraítear i mír 3 agus i mír 4. Glacfar na gníomhartha cur chun feidhme sin i gcomhréir leis an nós imeachta scrúdúcháin dá dtagraítear in A